
d A 
Sfinţii mucenici mărturisitori Gurie, Samona şi Aviv 
Jr (15 noiembrie) 


9 06 Apune, 


Dintre aceşti Sfinţi mucenici, Samona şi Gurie s-au nevoit în zilele împăratului 
Dioclețian şi a guvernatorului Antonie. Gurie se trăgea din satul Sargochitia, iar 
Samona din Ganad. Fiind pârâți că sfătuiesc pe oameni să nu jertfească la idoli, 
îndată i-au spânzurat şi pe unul şi pe altul de câte o mână, îngreuindu-le pi- 
cioarele cu pietre şi au stat spânzurați de la al treilea ceas, până la al şaselea. 
Apoi coborându-i, i-au băgat într-o temniţă întunecoasă, cu picioarele strânse în 
butuci şi au zăcut patru luni, chinuiți de foame şi de sete, în legături. Apoi 
scoţându-i iarăşi, au spânzurat pe Sfântul Samona de un picior şi deznodându-i- 
se genunchiul l-au spânzurat cu capul în jos, de la al doilea ceas, până la al 
cincilea. lar pe Sfântul Gurie, lăsându-l mai mult mort decât viu, l-au scos a 
doua zi de i-au tăiat capul. lar Aviv, diacon fiind cu rânduiala, a fost pârât în 
zilele împăratului Liciniu că învaţă în oraşe şi în sate cuvântul Domnului. De A 
aceea, ţinându-l spânzurat şi bătându-l, l-au adus iarăşi la cercetare şi neîndu- 

plecându-se după voia tiranului, a fost dat focului şi aşa îşi săvârşi mucenicia sa. 
Sfinţii mucenici Gurie, Samon şi Aviva sunt cunoscuţi între creştinii ortodocşi 
ca ocrotitori al căsniciei şi fericirii famihale. 

Evanghelia şi Apostolul zilei 


Evanghelia 


Zis-a Domnul către ucenicii Săi: 


8. Și zic vouă: Oricine va mărturisi pentru Mine înaintea oamenilor şi Fiul 
Omului va mărturisi pentru el înaintea îngerilor lui Dumnezeu. 

9. Iar cel ce se va lepăda de Mine înaintea oamenilor, lepădat va fi înaintea 
îngerilor lui Dumnezeu. 

10. Oricui va spune vreun cuvânt împotriva Fiului Omului, i se va ierta; dar 
celui ce va huli împotriva Duhului Sfânt, nu i se va ierta. 

11. Iar când vă vor duce în sinagogi şi la dregători şi la stăpâniri nu vă 
îngrijiţi cum sau ce veţi răspunde sau ce veţi zice, 

12. Că Duhul Sfânt vă va învăţa chiar în ceasul acela, ce trebuie să spuneți. 


Apostol 


10. În Sfârşit, fraţilor, întăriţi-vă în Domnul şi întru puterea tăriei Lui. 

11. Îmbrăcaţi-vă cu toate armele lui Dumnezeu, ca să puteţi sta împotriva 
uneltirilor diavolului. 

12. Căci lupta noastră nu este împotriva trupului şi a sângelui, ci împotriva 
începătoriilor, împotriva Stăpâniilor, împotriva Stăpânitorilor întunericului 
acestui veac, împotriva duhurilor răutăţii, care sunt în văzduh. 

13. Pentru aceea, luaţi toate armele lui Dumnezeu, ca să puteţi Sta împotrivă 
în ziua cea rea şi toate biruindu-le, să rămâneţi în picioare. 

14. Staţi deci tari, având mijlocul vostru încins cu adevărul şi îmbrăcându-vă 
cu platoşa dreptăţii, 

15. Şi încălțaţi picioarele voastre, gata fiind pentru Evanghelia păcii. 

16. În toate luaţi pavăza credinţei, cu care veți putea Să Stingeți toate săgețile 
cele arzătoare ale vicleanului. 

17.Luaţi şi coiful mântuirii şi Sabia Duhului, care este cuvântul lui 
Dumnezeu. 

In această lună (noiembrie), ziua a cincisprezecea - Sfinţii mucenici şi 
mărturisitori, Gurie, Samona şi Aviv (Minei) 


La Vecernie 


La Doamne strigat-am..., Stihirile, glasul al 4-lea: 
Podobie: Dat-ai semn... 


Aviv cel prea înţelept, Samona cel minunat, şi Gurie cel mărit, adunând ceată de 
obşte credincioşilor, acum dănţuiesc împreună cu noi pătimitorii întru veselie. 
Că sufletelor mucenicilor, aceasta s-a dat de la Dumnezeu, ca cele ce sunt aicea, 
cu gândul să le privească. 


Răbdând durerile muncilor celor nesuferite, şi nevoindu-vă vitejeşte cei ce 
sunteţi întocmai cu numărul Treimii: Samona, Gurie şi Aviv, de Dumnezeu înţe- 
lepţiţilor, acum vă veseliţi de îndulcirea cea veşnică şi veselitoare, dându-vă 
vouă Hristos răsplătire împotriva ostenelilor; pe care fierbinte rugaţi-L, să mân- 
tuiască sufletele noastre. 


Mărturisind pe Unimea cea întreit numărată sfinților, aţi risipit cugetul elinilor 
cel cu mulți dumnezei şi înţelepciunea cea nebună, cu puterea Crucii, care ei o 
socotesc nebunie, prea fericiţilor. De care întărindu-vă, aţi şi răbdat bătăile cele 
amare ale muncilor, cu cuget îndrăzneţ. 

Ajungând purtătorilor de chinuri către limanul cel fără de valuri şi către luciul 
cel lin, acum aţi luat schimb răsplătirea cea veşnică şi stătătoare, a statorniciei 
celei fără pătimire; luând de la Dumnezeu şi darurile pentru osteneli, după vred- 
nicie, fericiţilor. 


Slavă..., glasul al 2-lea, a Casiei monahia 


Edesa se veseleşte că s-a îmbogăţit cu sicriul Sfinţilor Gurie, Samona şi Aviv 
şi chemând turma cea iubitoare de Hristos strigă: Veniţi iubitorilor de 
mucenici, de vă luminaţi întru pomenirea cea luminată. Veniţi iubitorilor de 
praznic de vă veseliţi. Veniţi de vedeţi luminători cereşti, petrecând pe 
pământ. Veniţi de auziţi, ce moarte amară a răbdat, diamantele cele viteze, 
pentru viaţa cea fără de sfârşit. De care fiind păzitori adevărului, au mântuit 
pe o tânără care era aruncată în mormânt de vie şi pe spurcatul acela ce nu i- 
a băgat în seamă pe ei, l-au dat pierzării, ca pe un ucigaş şi nemilostiv. Şi 
neîncetat se roagă, Preasfintei Treimi, să se mântuiască din Stricăciune şi de 
supărări şi de toate nevoile, cei ce cu credinţă săvârşesc pomenirea lor. 


Și acum... a Născătoarei 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind 
cuprins de frică, se bucura strigând către Tine: Slavă smereniei Tale, iubitorule 
de oameni! 


Ce-ţi voi aduce eu ticălosul, Stăpână a lumii? Fără numai izvoare de lacrimi şi 
mărturisire de cele ce am făcut. Ci cu ochiul tău cel milostiv, Fecioară, caută 
spre slăbiciunea smeritului meu suflet şi risipeşte norii patimilor mele şi mă 
mântuieşte de negura care m-a cuprins, pe mine robul tău, rogu-mă. 


A Crucii, a Născătoarei 


Pe lemnul Crucii văzându-Te lisuse pironit cea neispitită de nuntă, plângea şi 
zicea: Fiule prea dulce! Pentru ce m-ai lăsat singură pe mine ceea ce Te-am 
născut? Cel ce eşti lumina cea neapropiată a Tatălui celui mai înainte fără de 
început; grăbeşte de Te proslăveşte, ca să dobândească dumnezeiasca mărire, 
cei ce slăvesc dumnezeieştile Tale patimi. 


Stihoavna din Octoih, iar de voieşti zi acestea de faţă, Stihirile glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că 

nădejdile noastre, după Dumnezeu, întru tine le-am pus, Născătoare de Dumne- 
zeu. 


Minune mai minunată decât alte minuni, după vrednicie s-a arătat lumii mi- 
nunea voastră; mucenici ai Domnului, cei de la apus că pe tânăra, care odinioară 
s-a dat îngropării fără dreptate, o aţi mântuit voi, dându-o în braţele maicii sale. 


Stih: Minunat este Dumnezeu întru Sfinţii Săi, Dumnezeul lui Israil 


Muceniceşte nevoindu-vă fericiților de Dumnezeu, cu osârdie aţi primit chi- 
nurile vrăjmaşilor ca un dar bogat, nebăgând seamă de munci nu v-aţi plecat, 
poftind a câştiga cu alegere doririle cele dumnezeieşti. 


Sfinţilor celor ce sunt pe pământ astăzi toți să lăudăm cu cântări prin credinţă, 
pe marele şi prea viteazul Gurie, dimpreună cu dumnezeiescul Samona şi pe 
Aviv cel lăudat, care este şi sfințit că sunt ajutători mai fierbinţi decât toți la 
nevoi. 


Slavă..., glasul al 2-lea 


Veniţi toţi iubitorilor de mucenici, să cinstim cu laude pe vitejii lui Hristos; pe 
Gurie, pe Aviv şi pe Samona, că prea mărit lucrează minuni. Că n-au lăsat întru 
nebăgare de seamă jurământul pentru mutarea fecioarei, ci împlinind cererea, a 
mântuit pe tânăra, făcând răsplătire gotului, celui fărădelege. Prin care, Hris- 
toase Dumnezeule, ca un Bun şi lubitor de oameni, mântuieşte sufletele noastre. 


Și acum..., a Născătoarei 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind 
cuprins de frică, se bucura strigând către Tine: Slavă smereniei Tale, iubitorule 
de oameni! 


Numai tu singură ai zămislit în pântece desfătat pe Dumnezeu cel neîncăput, 
făcându-Se Om pentru bunătate, Preasfântă mireasă a lui Dumnezeu. Pentru 
aceea te rog, scapă-mă de patimile cele ce mă supără, ca trecând pe cărarea cea 
strâmtă şi dreaptă să ajung la calea ceea ce duce către viaţă, Fecioară. 


A Crucii, a Născătoarei 


Văzând Preacurată, pe Făcătorul a toată lumea, că rabdă ocări şi se înalță pe 
Cruce, suspinai, zicând: Preaslăvite Doamne, Fiul meu şi Dumnezeul meu, cum 

suferi necinste, Stăpâne, vrând să cinsteşti zidirea Ta. Slavă milostivirii Tale 
celei multe şi pogorârii Tale, lubitorule de oameni. 


Tropar, glasul al 4-lea: Apărătorii şi ajutătorii Edesei, cei ce lucraţi minuni 
mari în lume; căci pe tânără o aţi dat în mâinile maicii sale, şi pe călcătorul de 
lege got, l-aţi arătat osândit cu dreaptă judecată. Cereţi pentru noi neîncetat, să 
se mântuiască sufletele noastre. 
Sau acesta, glasul al 5-lea: Minunile sfinților Tăi mucenici, zid nebiruit ne-ai 
dăruit nouă, Hristoase Dumnezeule. Pentru rugăciunile lor, sfaturile păgânilor le 
risipeşte, sceptrurile împărăției le întăreşte, ca un bun şi de oameni iubitor. 
Slavă..., Și acum..., al Născătoarei 

La Utrenie 
Canoanele cele din Octoih, şi al sfinților pe 4. 

Canonul Sfinţilor 
facere a lui Teofan 

Cântarea 1-a, glasul al 4-lea 
Irmos: Adâncul Mării Roşii cu urme neudate pedestru trecându-l Israel cel de 
demult, cu mâinile lui Moise în chipul Crucii, puterea lui Amalec în pustie a 
biruit. 
Cu cinste teologhisind pe o începătorie a Treimi, sfinților, prea lesne aţi risipit 
negura cea nestatornică a multor începătorii; răsărind de la răsărit, ca nişte stele 


mult-luminoase. 


Câte trei mărturisitorii luminându-se cu darul Treimii celei stăpânitoare, de faţă 
au pierdut rătăcirea mulțimii dumnezeilor, arătând tare împotrivire. 


Slavă... 
Fiul cel din fire, făcându-vă pe voi fu după dar, slăviților, v-a arătat dimpreună 
moştenitorii moştenirii, şi părtaşi Impărăţiei celei ce 1 S-a dat Lui acum de la 


Tatăl, ca un Milostiv. 


Și acum..., a Născătoarei 

Făcutu-te-ai cort Inţelepciunii celei mai presus de înţelepciune, ceea ce eşti fără 
prihană. Că bine-a-voit a-şi găti eişi casă, din prea curate sângiuirile tale cins- 
tită, spre mântuirea sufletelor noastre. 

Cântarea a 3-a 


Irmos: Veselească-se de Tine Biserica... 


Mărturisitorii şi slugile lui Hristos, de bună voie şi-au dat trupurile durerilor şi 
bătăilor celor cumplite. 


Rugaţi-vă, sfinţilor, să se mântuiască de cugetele cele cumplite ale păcatului, 
cei ce cu credinţă cinstesc nevoinţa voastră. 


Slavă... 


Spânzurându-se cinstiți mucenici pe lemn cu răbdare prin toată buna credinţă, 
au păzit mărturisirea nevătămată. 


Și acum..., a Născătoarei 


Cel ce a încăput în pântecele tău, te-a arătat pe tine izvor de tămăduiri, Maica lui 
Dumnezeu, prea curată, ci tămăduieşte sufletul meu. 


Irmosul: Veselească-se de Tine Biserica Ta, Hristoase, strigând: Tu eşti puterea 
mea, Doamne, şi scăparea şi întărirea. 


Sedealna, glasul 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la 
Unul Dumnezeul nostru. 


Vestind credinţa cinstitei Treimi, cu bărbăţie aţi surpat înşelăciunea idolilor cea 
de mulți dumnezei, înţelepţiţilor, ca nişte apărători ai credinţei. Şi pe tânăra cea 
închisă în mormânt de vie, o aţi mântuit de primejdia morţii, care pe voi vă 
fericea. 


Slavă..., glasul al 8-lea 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 

braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Într-armându-vă cu Crucea lui Hristos, printr-însa aţi surpat toată puterea tira- 
nilor cu bărbăție, vădind toată nedumnezeirea idolilor, ca nişte păzitori ai cre- 
dinţei şi cu osârdie propovăduind Treimea, sfinţilor. Pentru aceasta după vred- 
nicie aţi luat de la Dânsa cununile biruinţei ca cei ce aţi pătimit după lege, păti- 
mitori prea lăudaţi. Rugaţi-vă lui Hristos Dumnezeu, iertare de greşeli să dă- 
ruiască, celor ce cu dragoste prăznuiesc sfântă pomenirea voastră. 


Și acum..., a Născătoarei 


Pe înţelepciunea şi Cuvântul în pântecele tău zămislindu-L, negrăit Maica lui 
Dumnezeu, lumii ai născut, pe Cel ce ţine lumea şi în braţe ai avut, pe Cel ce 
cuprinde toate, pe Dătătorul de hrană al tuturor şi Făcătorul şi Domnul. Pentru 
aceasta te rog pe tine Preasfântă Fecioară şi cu credinţă strig către tine, ca să mă 
mântuiesc eu de greşeli, când voi vrea să stau înaintea feţei Ziditorului meu, 
Stăpână Fecioară curată, al tău ajutor atunci să-mi dăruieşti, că poţi câte voieşti, 
prea curată. 


A Crucii, a Născătoarei 


Văzându-Te Născătoarea de Dumnezeu şi Maica Ta, cea prea curată, Hristoase, 
răbdând patimi de bunăvoie pe Cruce, i se rănea inima şi grăia către tine, 
Cuvinte, glasuri izvorâtoare de lacrimi: Vai mie! Dumnezeiescule Fiu şi lumina 
ochilor mei! Cum Te-a osândit la moarte poporul cel fărădelege? Dar acestea le 
suferi acum, ca să mântuieşti firea oamenilor cea căzută mai de înainte. Laud 
milostivirea Ta şi puterea cea negrăită, o prea bune Dumnezeule! Lesne- 
iertătorule, Doamne, Cel ce voieşti mântuirea poporului Tău, plecându-Te spre 
îndurarea milostivirilor Tale. 


Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptăţii, a stat 
în a sa rânduială, precum se cuvine, strigând: Slavă puterii Tale, Doamne! 


Purtătorii de chinuri fără de milă muncindu-se cu multe feluri de munci, au 
arătat la toţi răbdare întărită, strigând cu un glas: Slavă puterii Tale, Doamne. 

Mucenicii cei încununaţi care sunt întocmai cu numărul Treimii, luminează cu 
lumina cea în trei lumini, pe cei ce săvârşesc acum pomenirea lor cea sfântă; 
dând tămăduiri la toţi. 

Cu smerenie să alergăm la sicriul cel luminat al mucenicilor, celor de Dumne- 
zeu înţelepțiți; că izvorăşte vindecări celor ce strigă cu credinţă: Slavă puterii 
Tale, Doamne. 

Slavă... 

Mărturisind taina cea mai presus de gând a dumnezeieştii rânduieli, cu limbi de 
Dumnezeu grăitoare, toată sprânceana tiranilor au surpat-o, dumnezeieştii şi 
prea înţelepţiţii mărturisitori. 


Și acum..., a Născătoarei 


Mai presus de gând ai născut, o Fecioară! Şi după naştere te-ai arătat feciorind 
iarăşi. Mare este taina zămislirii tale, Maică pururea Fecioară prea curată. 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă care în- 
torci din întunericul necunoştinţei pe cei ce Te laudă pe Tine cu credinţă. 


Păzitorii credinţei, strălucind arătat cu strălucirile nevoinţelor, au defăimat se- 
meţia tiranilor cea neputincioasă. 


La toate marginile lumii, s-au propovăduit minunile mucenicilor arătat, şi pe toţi 
i-au întărit cu credinţa. 


Slavă... 


Ca un pământ bun, primind seminţele darului întru credinţă, dumnezeieştii mu- 
cenici, prin dragostea ostenelii, au sporit lucrarea pământului. 


Și acum..., a Născătoarei 


Cel ce singur este Bun, şi cu noianul bunătăţii toate le ţine, Maica lui Dumne- 
zeu, a primit să Se ţină în braţele tale. 


Cântarea 6-a 


Irmos: Jertfi-voi "ie cu glas... 

Ca nişte ostaşi buni înțelepţiților de Dumnezeu, ţinând toate după lege, şi păzind 
credinţa cu adevărat, aţi luat cununile dumnezeieştii dreptăţi. 


Mai înainte s-a ridicat la înălțime Avacum cu porunca Stăpânului. lar prin voi 
grăitorilor de Dumnezeu, s-au dat fiică tirănită în seama maicii sale, care a hră- 
nit-o. 


Slavă... 


Străluceşte sicriul mucenicilor cu minunile, şi izvorăşte râuri de vindecări, 
tuturor celor ce vin către dânşii, şi celor ce cinstesc cu credinţă răbdarea lor. 


Și acum..., a Născătoarei 


Pe tine singură aflându-te ca un crin curat în mijlocul spinilor, şi ca o floare din 
văi, o Maică a lui Dumnezeu, Mirele cel înţelegător S-a sălăşluit întru tine. 


Irmosul: Jertfi-voi Ție cu glas de laudă, Doamne, Biserica strigă către Tine, de 
sângele demonilor curăţindu-se cu sângele cel curs prin milostivire din coasta 
Ta. 


Condac, glasul al 2-lea: 


Podobie: Cele de sus căutând de tot necazul ne izbăvim, de Dumnezeu Năs- 
cătoare. 


De sus luând dar înţelepților, celor dintru ispite le ajutaţi prea lăudaţilor. Pentru 
aceasta sfinţilor, pe tânără din amară moarte aţi scăpat-o. Că voi sunteţi cu 
adevărat mărirea Edesei şi bucurie lumii. 


Icos: Mântuieşte-ne de robia vrăjmaşului, lisuse, Dătătorule de viaţă, plecându- 
Te prin rugăciunile pătimitorilor Tăi, ca avându-mi sufletul şi trupul nerobit 
patimilor, să laud ajutorul lor cel grabnic; că apucând ei înainte, au scăpat din 
mormânt şi din moarte pe tânără, pe care au pus-o înaintea maicii sale, care 
striga mucenicilor: Voi sunteţi mărirea Edesei, şi bucurie lumii. 


Sinaxar 


In această lună în ziua a cincisprezecea, pomenirea Sfinţilor mucenici şi 
mărturisitori: Gurie, Samona şi Aviv. 


Stih: Sabia dă sfârşit lui Samona şi lui Gurie. 
Și focul lui Aviv, a căror bucurie este focul şi sabia. 

În a cincisprezecea zi pe Aviv focul I-a topit, 
Iar pe ceilalți sabia 1-a săvârşit. 


Dintru aceşti Sfinţi mucenici, Samona şi Gurie s-au nevoit în zilele împăratului 
Dioclețian şi a lui Antonie ducele. Însă Gurie se trăgea din satul Sargochitia, iar 
Samona din Ganad. Deci pârându-se că întorc oamenii a nu jertfi la idoli, îndată 
îi spânzurară şi pe unul şi pe altul de câte o mână, îngreuindu-le picioarele 
dedesubt cu pietre, şi au stătut spânzurați de la al treilea ceas, până la al şaselea. 
Deci pogorându-i, i-au băgat într-o temniţă întunecoasă, cu picioarele strânse în 
gros, şi au zăcut patru luni, chinuiţi de foame şi de sete, în legături. Apoi 
scoţându-i iarăşi muncitorii, au spânzurat pe Sfântul Samona de un picior, şi 
deznodându-i-se genunchii, l-au spânzurat cu capul în jos, de la al doilea ceas, 
până la al cincilea. lar pe Sfântul Gurie, lăsându-l mai mult mort decât viu, îl 
scoaseră a doua zi de i-au tăiat capul. 


lar Aviv, diacon fiind cu rânduiala, a fost pârât în zilele împăratului Licinie, că 
învaţă în oraşe şi în sate cuvântul Domnului. De aceea spânzurându-l şi 
bătându-l, şi aducându-se iarăşi la întrebare, şi neînduplecându-se după voia 
tiranului, l-au băgat în foc, băgându-i în gură o curea ca unui tâlhar, şi aşa îşi 
săvârşi mucenicia sa. 


Tot în această zi, pomenirea prea cuviosului părintelui nostru Chintion 
episcopul Seleuciei. 


Stih: Chintion jertfitorul darul l-a înmulțit. 
Deci ce este mai mult decât aceasta? 
Că bine slugă a auzit. 


Tot în această zi, pomenirea bine credincioşilor împărați, Iustin şi Teodora. 


Stih: Pe împăratul lustin împreună cu Teodora, 
I-a chemat către Cer, Împăratul tuturora. 


Tot în această zi, pomenirea Sfinţilor mucenici Elpidie, Marcel, Eustohie şi 
cei dimpreună cu dânşii. 


Stih: Nădejdea răsplătirilor te invită pe tine Elipidie, 
Să suferi focul împreună cu amândoi prietenii. 


Fericitul acesta Elpidie, era unul din sfetnicii senatului, căruia i se încredinţase 
tainicele lucrări ale apostatului împărat Iulian, în anii trei sute şaizeci şi unul. Şi 
scriind legile, s-a cunoscut că este creştin. Deci mergând de faţă la apostatul, şi 
nesupunându-se a se lepăda de Hristos, a fost îmbrăcat cu îmbrăcăminte aspră, 

țesută de păr de capră, care avea cuie de fier petrecute printr-însa, iar pe 
deasupra era unsă cu păcură fiartă, şi cu aceasta se întărea cuiele. Apoi bătut 
fiind peste haina aceea, găurea cu ele trupul sfântului ce se afla sub dânsa. După 
aceasta a fost sfântul aruncat într-un lac, şi era opărit acolo cu apă fiartă, care se 
vărsă peste tot trupul lui; apoi trupul lui cel uscat, a fost învelit cu o plastură, 
alcătuită adică din păcură şi din untură, şi din alte feluri lipicioase şi arzătoare, 
însă cu covârşire în foc clocotite. Mai pe urmă a fost adăpat cu nişte prea iuți 
băuturi, amestecate cu pucioasă şi cu catran. 


După aceasta au fost legaţi de cai sirepi şi sălbatici, împreună cu Eustohie şi 
Marcel, cu scop ca să se spintece pe ei. Ci însă dobitoacele din dumnezeiască 
putere, au rămas nemişcate. 


Deci zdrobindu-li-se membrele cu toiege groase, şi după aceasta fiind aruncaţi 
în foc, în care aflându-se fericiţii, şi-au dat sufletele în mâinile lui Dumnezeu. 


Zic unii însă că după aceasta, s-au îngropat sfintele lor trupuri în muntele 
Carmelului. lar făcându-se îndată fulgere şi trăsnete, a venit acolo Stăpânul 
Hristos cu îngereştile puteri, şi a sărutat pe mucenici şi pe Eustohie adică şi pe 
Marcel, mutându-i într-un loc unde însuşi a voit. 


Iar pe minunatul Elpidie l-a înviat, şi întărindu-l l-a trimis ca de-a doua oară să 
se lupte în mărturisire, pe care văzându-l Iulian, a poruncit să se întindă de patru 
părți, şi să se bată neîncetat, apoi să 1 se toarne oţet şi sare peste rănile lui, iar 
rănile să 1 se frece cu târsâni de păr. După acestea a fost întins mucenicul lui 
Hristos peste cărbuni aprinşi, încă şi peste capul lui erau puşi cărbuni. Apoi a 
fost spânzurat pe lemnul cel de muncă, şi i s-a pus peste umeri o tablă de fier, ce 
avea gaură în mijloc, şi peste acea tablă a fost pusă o grămadă de cărbuni 
aprinşi, cu socotință ca să-i ardă simțirile. lar după acestea, a fost bătut peste 
cap, cu un ciocan de fier, şi fiind păzit sfântul nevătămat din toate acestea, pe 
mulți din cei necredincioşi, i-a întors la credinţa lui Hristos, şi i-a înduplecat ca 
să-şi zdrobească idolii. Deci în sfârşit aruncat fiind mucenicul într-un cuptor 
înfocat, şi-a dat duhul în mâinile lui Dumnezeu. Şi aşa a luat de la el cununa 
biruinţei. 


Tot în această zi, Sfântul mucenic Dimitrie. 


Stih: Dimitrie fiind tăiat de mâna gealatului. 
Impreună dănţuieșşte cu cetele nevoitorilor Domnului. 


Acesta fiind prins pe vremea lui Maximian şi Maximin împăraţilor, şi a 
domnului Puplie, multe munci a răbdat pentru Hristos, şi pe urmă i s-a tăiat 
capul cu sabia. 

Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Cântarea a 7-a 


Irmos: În cuptorul persienesc tinerii lui Avraam, cu râvna dreptei credinţe, mai 
vârtos decât cu văpaia focului fiind aprinşi, au strigat: Binecuvântat eşti în 
Biserica Slavei Tale, Doamne. 


Cel ce a mântuit în cuptor pe cei din Avraam, acesta a mântuit şi pe tânăra cea 
străină din primejdia cea cumplită, acum prin mijlocirea slugilor Lui, ca un 
Milostiv. 


Pentru neomenia cea prea cumplită, a luat răsplătire de năprasnă, pedepsindu-se 
pentru toate răutățile, vrăjmaşul cel cu nume rău, de la a ta dreaptă judecată, 
Cuvinte al lui Dumnezeu, înţelepciunea şi puterea. 


Slavă... 

Fiind întărită tânăra, întru nădejdea voastră, măriţilor, care era închisă în 
mormânt cu morții, nu şi-a pierdut nădejdea, strigând: Bine eşti cuvântat 
Dumnezeul meu şi Domnul. 

Și acum..., a Născătoarei 

Ca o oglindă de amestecătură nouă, şi plină de strălucire, ai cuprins raza 
Luminii celei dumnezeieşti, care s-a sălăşluit întru tine, Fecioară. Bine eşti 
cuvântată între femei, Stăpână fără prihană. 

Cântarea a 8-a 

Irmos: Mâinile întinzându-și... 

A toată lumea prăznuire luminată a mucenicilor lui Hristos, avem noi astăzi, 
care luminează cu darul minunilor, pe cei ce aleargă cu credinţă şi cu bucurie 
duhovnicească, şi cu dragoste strigă: Binecuvântaţi toate lucrurile Domnului pe 
Domnul. 

Mărturisitorii Dumnezeirii Tale, prea lesne au pierdut nedumnezeirea, Stăpâne, 
nespăimântându-se de îngrozirea vrăjmaşilor tirani, şi fund întăriţi cu credinţă, 


strigau: Binecuvântaţi toate lucrurile Domnului pe Domnul. 


Binecuvântăm pe Tatăl, pe Fiul şi pe Sfântul Duh, Dumnezeu. 

Prea înţelepţii mărturisitori ţinându-se de dumnezeieştile Tale porunci, au biruit 
taberele vrăjmaşilor, şi omorându-se prin sabie s-au arătat biruinţă prea mărită 
aievea şi luminată; căci ei căzând, pe cei potrivnici i-au biruit. 


Și acum..., a Născătoarei 


Născut-ai pe Hristos, care se vede în două firi, purtând arătat un Ipostas alcătuit, 
împreunându-Se Dumnezeirea cu omenirea, după unirea firească mai presus de 
minte. Pentru aceea toţi bine te cuvântăm pe tine, Marie, Mireasă a lui Dumne- 
zeu. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea 
înălțându-L pe Dânsul întru toţi vecii. 


Mâinile întinzându-şi Daniel, gurile leilor cele deschise în groapă le-a încuiat şi 
puterea focului au stins, cu virtutea fiind încinşi, tinerii cei iubitori de dreaptă 
credinţă, strigând: Binecuvântaţi toate lucrurile Domnului pe Domnul! 


Cântarea a 9-a 
Irmos: Hristos, Piatra cea netăiată... 


Urmând graiurilor Mântuitorului Hristos, celor dumnezeieşti şi de Dumnezeu 
insuflate, mărturisitorilor, cei luminaţi de Dumnezeu, cu bucurie aţi ridicat 
Crucea pe umeri, urmând urmelor celor purtătoare de viaţă, vrednicilor de lau- 
dă. 


Apropiindu-se de toată lumina Treimii cu veselie vitejii mărturisitori, au luat 
darurile nevoinţelor; învrednicindu-se a petrece dimpreună cu cetele celor fără 
de trup. 


Acum nu prin oglindă vedeţi nădejdile celor fericiți, mărturisitorilor ai Mân- 
tuitorului, ci mai vârtos vedeţi de faţă frumuseţea prea înţelepţilor purtători de 
cununi, cei cu totul cinstiți. 


Slavă... 
Arătându-vă întocmai cu numărul Treimii celei mai presus de Dumnezeire, 


mărturisitori de Dumnezeu grăitori, acum străluciți cu razele ei; şi ca cei ce aţi 
pătimit pentru dânsa, viaţă nestricată aţi dobândit. 

Și acum..., a Născătoarei 


Vrând să vină cu trup Cuvântul cel ce a împodobit toate, întru tine S-a sălăşluit, 
numai pe tine aflându-te mai Sfântă decât pe toţi, şi te-a arătat Născătoare de 
Dumnezeu cu adevărat Maică Fecioară. 


Irmos: Hristos, piatra cea netăiată de mână, cea din capul unghiului, din tine 
muntele cel netăiat, Fecioară, s-a tăiat, împreunând firile cele osebite. Pentru 
aceasta veselindu-ne, pe tine Născătoare de Dumnezeu, te mărim. 


Luminânda 
Podobie: Femei auziţi... 
Precum odinioară aţi mântuit de moartea cea amară, sfinţilor, pe tânăra cea 
aruncată în mormânt, şi pe gotul cel fărădelege l-aţi dat morţii, izbăviţi-mă şi pe 
mine acum de patimile cele neoprite, ca să săvârşesc luminat pomenirea voastră, 
cea purtătoare de lumină. 
A Născătoarei 
Cel ce plineşte toate cu Dumnezeirea, ca un necuprins, din tine S-a întrupat 
Dumnezeu negrăit Fecioară, pentru milostivire, îndreptând căderea lui Adam, 
făcându-Se Adam nou. Pe care roagă-L ca pe un Fiu al tău, pentru noi, Năs- 
cătoare de Dumnezeu. 
A Crucii, a Născătoarei 
Dacă ai văzut pe Cruce pe Hristos, pe care L-ai născut, Preacurată, te-ai mirat de 
îndelungă răbdarea Lui cea negrăită. Pentru aceasta împreună cu Dânsul pe tine 


te slăvim. 


Și cealaltă slujbă a Utreniei după rânduială şi Otpustul. 

Canon de rugăciune către Sfinţii mucenici şi mărturisitori Gurie, Samona 
şi Aviv, diaconul 


ST 1 Ale 


Ah 


Troparul Sfinţilor mucenici şi mărturisitori Gurie, Samona şi Aviv, diaconul, 
glasul al 4-lea: Ocrotitorii şi apărătorii Edesei, cei ce săvârşiţi minuni mari în 
lume, cei ce pe tânără aţi dat-o iarăşi în braţele maicii sale şi pe călcătorul de 
lege got l-aţi arătat osândit cu dreaptă judecată, cereţi pentru noi neîncetat să se 
mântuiască sufletele noastre. 


Troparul Sfinţilor mucenici şi mărturisitori Gurie, Samona şi Aviv, diaconul, 
glasul al 5-lea: Minunile sfinților Tăi mucenici zid nebiruit ne-ai dăruit nouă, 
Hristoase Dumnezeule. Pentru rugăciunile lor, sfaturile păgânilor le risipește, 
sceptrele împărăției le întăreşte, ca un Bun şi de oameni lubitor. 


Cântarea 1 

Irmos: Adâncul Mării Roşii cu urme neudate pedestru trecându-l Israel cel de 
demult, cu mâinile lui Moise în chipul Crucii, puterea lui Amalec în pustie a 
biruit. 

Stih: Sfinţilor mucenici, rugaţi-vă lui Dumnezeu pentru noi. 

Cu cinste teologhisind o începătorie a Treimii, sfinților, cu uşurinţă aţi risipit 
negura cea nestatornică a multor începătorii, răsărind de la răsărit ca nişte stele 


mult luminoase. 


Stih: Sfinţilor mucenici, rugaţi-vă lui Dumnezeu pentru noi. 

Cei trei mărturisitori luminaţi fiind cu harul Preasfintei Treimi celei Stă- 
pânitoare, îndată au făcut să înceteze rătăcirea mulţimii zeilor, care arăta mare 
împotrivire. 

Slavă Tatălui şi Fiului şi Sfântului Duh. 

Fiul Cel din Fire, făcându-vă pe voi fii după har, slăviților, ca un Milostiv v-a 
arătat pe voi dimpreună moştenitori ai moştenirii şi părtaşi ai împărăției ce 1 s-a 
dat Lui acum de la Tatăl. 

Şi acum şi pururea şi în vecii vecilor. Amin (a Născătoarei). 

Făcutu-te-ai cort al Inţelepciunii celei mai presus de înţelepciune, ceea ce eşti 
fără prihană. Că a binevoit a-şi găti casă, din prea curate sângiurile tale, Curată, 
spre mântuirea sufletelor noastre. 

Cântarea a 3-a 

Irmos: Se veseleşte de Tine Biserica... 


Stih: Sfinţilor mucenici, rugaţi-vă lui Dumnezeu pentru noi. 


Mărturisitorii şi slugile lui Hristos de bunăvoie şi-au dat trupurile durerilor şi 
bătăilor celor cumplite. 


Stih: Sfinţilor mucenici, rugaţi-vă lui Dumnezeu pentru noi. 


Rugaţi-vă, sfinţilor, să fie izbăviţi de cugetele cele cumplite ale păcatului cei ce 
cu credinţă cinstesc lupta voastră. 


Slavă Tatălui şi Fiului şi Sfântului Duh. 


Spânzuraţi fiind cinstiți mucenici pe lemn, cu răbdare, prin toată dreapta 
credinţă, au păzit mărturisirea nevătămată. 


Şi acum şi pururea şi în vecii vecilor. Amin (a Născătoarei). 


Cel ce a încăput în pântecele tău te-a arătat pe tine izvor de tămăduiri, Maica lui 
Dumnezeu; iar tu, prea curată, tămăduieşte sufletul meu. 


Irmosul: Se veseleşte de Tine Biserica Ta, Hristoase, strigând: Tu eşti Puterea 
mea, Doamne şi Scăparea şi Întărirea. 

Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptăţii, a stat 
în a sa rânduială, precum se cuvine, strigând: Slavă puterii Tale, Doamne! 


Stih: Sfinţilor mucenici, rugaţi-vă lui Dumnezeu pentru noi. 


Purtătorii de lupte fără de milă fiind chinuiţi cu multe feluri de chinuri, au arătat 
la toţi răbdare întărită, strigând cu un glas: Slavă puterii Tale, Doamne! 


Stih: Sfinţilor mucenici, rugaţi-vă lui Dumnezeu pentru noi. 

Mucenicii cei încununaţi, care sunt întocmai cu numărul Treimii, luminează cu 
Lumina cea în Trei Lumini pe cei ce săvârşesc acum pomenirea lor cea sfântă şi 
dăruiesc tuturor tămăduiri. 

Stih: Sfinţilor mucenici, rugaţi-vă lui Dumnezeu pentru noi. 

Cu evlavie să alergăm la racla cea luminată a mucenicilor, celor de Dumnezeu 
înţelepţiţi; că aceea izvorăşte vindecări celor ce strigă cu credinţă: Slavă puterii 
Tale, Doamne! 

Slavă Tatălui şi Fiului şi Sfântului Duh. 

Mărturisind Taina cea mai presus de gând a dumnezeieştii râduieli, cu limbi de 
Dumnezeu grăitoare, toată necredinţa tiranilor au surpat-o dumnezeieştii şi prea 
înţelepţiți mărturisitori. 


Şi acum şi pururea şi în vecii vecilor. Amin (a Născătoarei). 


Mai presus de gând ai născut, o, Fecioară! Şi după naştere te-ai arătat iarăşi Fe- 
cioară. Mare este Taina zămislirii tale, Maică pururea Fecioară, prea curată. 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă care 
întorci din întunericul necunoştinţei pe cei ce Te laudă pe Tine cu credinţă. 


Stih: Sfinţilor mucenici, rugaţi-vă lui Dumnezeu pentru noi. 


Păzitorii credinţei, strălucind în chip vădit cu strălucirile nevoinţelor, au defăi- 
mat semeţia tiranilor cea neputincioasă. 

Stih: Sfinţilor mucenici, rugaţi-vă lui Dumnezeu pentru noi. 


La toate marginile lumii s-au propovăduit pe faţă minunile mucenicilor şi pe toţi 
i-au întărit cu credinţa. 


Slavă Tatălui şi Fiului şi Sfântului Duh. 


Ca un pământ bun, primind seminţele harului întru credință, dumnezeieştii 
mucenici, prin dragostea ostenelii, au sporit lucrarea pământului. 


Şi acum şi pururea şi în vecii vecilor. Amin (a Născătoarei). 


Cel ce Singur este Bun şi cu noianul bunătăţii toate le ţine, Maica lui Dumne- 
zeu, a primit să fie ţinut în braţele tale. 


Cântarea 6-a 
Irmos: Jertfi-voi "ie cu glas... 
Stih: Sfinţilor mucenici, rugaţi-vă lui Dumnezeu pentru noi. 


Ca nişte ostaşi buni, înţelepțiţilor de Dumnezeu, ţinând toate după Lege şi 
păzind lămurit credinţa, aţi luat cununile dumnezeieştii dreptăți. 


Stih: Sfinţilor mucenici, rugaţi-vă lui Dumnezeu pentru noi. 

Mai înainte s-a ridicat la înălțime Avacum cu porunca Stăpânului. lar prin voi, 
grăitorilor de Dumnezeu, a fost dată iarăşi în braţele maicii sale, care o hrănise, 
fiica cea chinuită de tiranul. 


Slavă Tatălui şi Fiului şi Sfântului Duh. 


Străluceşte racla mucenicilor cu minunile şi izvorăşte râuri de vindecări tuturor 
celor ce vin către dânşii şi celor ce cinstesc cu credinţă răbdarea lor. 


Şi acum şi pururea şi în vecii vecilor. Amin (a Născătoarei). 


Pe tine singură aflându-te ca un crin curat în mijlocul spinilor şi ca o floare din 
văi, o, Maică a lui Dumnezeu, Mirele cel Inţelegător S-a Sălăşluit întru tine. 


Irmosul: Jertfi-voi Ție cu glas de laudă, Doamne, Biserica strigă către Tine, de 
sângele demonilor curăţindu-se cu sângele cel curs prin milostivire din coasta 
Ta. 

Condac, glasul al 2-lea: 


Podobie: Cele de sus căutând de tot necazul ne izbă-vim, de Dumnezeu Năs- 
cătoare. 


De sus luând harul, înţelepţilor, celor din ispite le ajutaţi, prea lăudaţilor. Pentru 
aceasta, sfinților, pe tânără din amară moarte o aţi scăpat. Că voi sunteţi cu 
adevărat mărirea Edesei şi bucurie a lumii. 

Cântarea a 7-a 

Irmos: În cuptorul persienesc tinerii lui Avraam, cu râvna dreptei credinţe, mai 
vârtos decât cu văpaia focului fiind aprinşi, au strigat: Binecuvântat eşti în 
Biserica Slavei Tale, Doamne. 

Stih: Sfinţilor mucenici, rugaţi-vă lui Dumnezeu pentru noi. 

Cel ce a mântuit în cuptor pe cei din Avraam, Acesta a mântuit acum şi pe 
tânăra cea străină din primejdia cea cumplită, prin mijlocirea slugilor Lui, ca un 
Milostiv. 

Stih: Sfinţilor mucenici, rugaţi-vă lui Dumnezeu pentru noi. 

Pentru neomenia cea prea cumplită, a luat răsplătire de năprasnă, pedepsit fiind 
pentru toate răutățile, vrăjmaşul cel cu nume rău, de dreapta Ta judecată, 
Cuvinte, Înţelepciunea şi Puterea lui Dumnezeu. 

Slavă Tatălui şi Fiului şi Sfântului Duh. 

Fiind întărită de nădejdea către voi, măriţilor, tânăra, care era închisă în 
mormânt cu morții, nu şi-a pierdut nădejdea, strigând: Binecuvântat eşti 
Dumnezeul şi Domnul meu. 

Şi acum şi pururea şi în vecii vecilor. Amin (a Născătoarei). 

Ca o oglindă de amestecătură nouă şi plină de strălucire, ai cuprins Raza 
Luminii celei dumnezeieșşti, care s-a Sălăşluit întru tine, Fecioară. Bine eşti 
cuvântată tu între femei, Stăpână fără prihană. 


Cântarea a 8-a 


Irmos: Mâinile întinzându-și... 

Stih: Sfinţilor mucenici, rugaţi-vă lui Dumnezeu pentru noi. 

A toată lumea prăznuire luminată a mucenicilor lui Hristos avem noi astăzi, care 
luminează cu harul minunilor pe cei ce aleargă cu credință şi cu bucurie 
duhovnicească şi cu dragoste strigă: Binecuvântaţi toate lucrurile Domnului pe 
Domnul. 

Stih: Sfinţilor mucenici, rugaţi-vă lui Dumnezeu pentru noi. 

Mărturisitorii credinţei în Dumnezeu cu uşurinţă au pierdut necredinţa, Stăpâne, 
neînspăimântându-se de amenințările tiranilor şi fiind întăriți cu credinţă, 
strigau: Binecuvântaţi toate lucrurile Domnului pe Domnul. 

Binecuvântăm pe Tatăl, pe Fiul şi pe Sfântul Duh, Dumnezeu. 

Prea înţelepţi mărturisitori, apărătorii dumnezeieştii dogme, au biruit taberele 
vrăjmaşilor şi omorâţi fiind prin sabie, s-a arătat biruinţă prea mărită aievea şi 
luminată; căci ei căzând, pe cei potrivnici i-au biruit. 

Şi acum şi pururea şi în vecii vecilor. Amin (a Născătoarei). 

Născut-ai pe Hristos, care Se vede în două firi, purtând lămurit un Ipostas 
alcătuit, împreunându-se Dumnezeirea cu omenirea, după unirea firească cea 
mai presus de minte. Pentru aceea toţi bine te cuvântăm pe tine, Marie, Mireasă 
a lui Dumnezeu. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea 
înălțându-L pe Dânsul întru toţi vecii. 


Mâinile întinzându-şi Daniel, gurile leilor cele deschise în groapă le-a încuiat şi 
puterea focului au stins, cu virtutea fiind încinşi, tinerii cei iubitori de dreaptă 
credinţă, strigând: Binecuvântaţi toate lucrurile Domnului pe Domnul! 
Cântarea a 9-a 


Irmos: Hristos, Piatra cea netăiată... 


Stih: Sfinţilor mucenici, rugaţi-vă lui Dumnezeu pentru noi. 

Urmând graiurilor Mântuitorului Hristos, cele dumnezeieşti şi de Dumnezeu 
insuflate, mărturisitorilor luminaţi de Dumnezeu, cu bucurie aţi ridicat Crucea 
pe umeri, urmând urmelor celor purtătoare de viaţă, vrednicilor de laudă. 


Stih: Sfinţilor mucenici, rugaţi-vă lui Dumnezeu pentru noi. 


Apropiindu-se de toată Lumina Treimii cu veselie, vitejii mărturisitori au luat 
darurile luptelor, învrednicindu-se a petrece dimpreună cu cetele celor fără de 
trup. 


Stih: Sfinţilor mucenici, rugaţi-vă lui Dumnezeu pentru noi. 


Acum nu prin oglindă vedeți nădejdile celor fericiți, mărturisitorilor ai Mân- 
tuitorului, ci mai vârtos vedeţi de faţă frumuseţea prea înţelepţilor purtători de 
cununi, cei cu totul cinstiți. 


Slavă Tatălui şi Fiului şi Sfântului Duh. 


Arătându-vă întocmai cu numărul Treimii celei dumnezeieşti, mărturisitorilor de 
Dumnezeu grăitori, acum străluciți cu Razele Ei şi ca cei ce aţi pătimit pentru 
Dânsa, viaţă nestricată aţi dobândit. 


Şi acum şi pururea şi în vecii vecilor. Amin (a Născătoarei). 


Vrând să vină cu trup Cuvântul Cel ce a împodobit toate, întru tine S-a Sălăşluit, 
numai pe tine aflându-te mai Sfântă decât pe toţi şi te-a arătat Născătoare de 
Dumnezeu, cu adevărat Maică Fecioară. 


Irmos: Hristos, piatra cea netăiată de mână, cea din capul unghiului, din tine 
muntele cel netăiat, Fecioară, s-a tăiat, împreunând firile cele osebite. Pentru 
aceasta veselindu-ne, pe tine Născătoare de Dumnezeu, te mărim. 


Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morți s-au făcut de strălucirea îngerului ce s-a arătat, care a vestit femeilor 
Învierea. Pe Tine Te mărim, Pierzătorul stricăciunii, la Tine cădem, cel ce ai 
înviat din mormânt la Unul Dumnezeul nostru. 


Vestind credinţa cinstitei Treimi, cu bărbăţie aţi surpat înşelăciunea idolilor cea 
de mulţi zei, înţelepţiților, ca nişte apărători ai credinţei. Şi pe tânăra cea închisă 
în mormânt de vie, care pe voi vă fericea, aţi mântuit-o de primejdia morţii. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel 

ce a făcut toate şi în braţele tale ai avut pe Cel ce ţine toate şi la sân ai hrănit pe 
Cel ce hrăneşte lumea. Pentru aceasta, te rog pe tine, Preasfântă Fecioară, să mă 
izbăveşti de greşeli, când va fi să stau înaintea feţei Ziditorului meu, Stăpână 
Fecioară curată, atunci să-mi dăruieşti ajutorul tău, că pe tine te am nădejde eu, 
robul tău. 


Într-armându-vă cu Crucea lui Hristos, printr-însa aţi surpat toată puterea tira- 
nilor cu bărbăţie şi ca păzitori ai dreptei credinţe aţi vădit nesfinţenia idolilor, cu 
osârdie propovăduind Treimea, sfinților. Pentru aceasta după vred-nicie aţi luat 
de la Dânsa cununile biruinţei, ca cei ce aţi luptat după Lege, luptători prea 
lăudaţi. Rugaţi-vă lui Hristos Dumnezeu, iertare de greşeli să dăruiască celor ce 
cu dragoste prăznuiesc sfântă pomenirea voastră. 


Sedelna Preasfintei Născătoare de Dumnezeu, glasul al 8-lea. Podobie: Pe Înţe- 
lepciunea şi Cuvântul în pântecele tău zămislind fără ardere, Maica lui 
Dumnezeu, în chip de negrăit ai născut pe Cel ce a făcut toate şi în braţele tale 
ai avut pe Cel ce ţine toate şi la sân ai hrănit pe Cel ce hrăneşte lumea. Pentru 
aceasta, te rog pe tine, Preasfântă Fecioară, să mă izbăveşti de greşeli, când va fi 
să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde cu, robul tău. 


Pe Înţelepciunea şi Cuvântul în pântecele tău zămislindu-L fără ardere, Maica 
lui Dumnezeu, lumii ai născut pe Cel ce ţine lumea şi în braţe ai avut pe Cel ce 
cuprinde toate, pe Dătătorul de hrană al tuturor şi Făcătorul şi Domnul. Pentru 
aceasta te rog pe tine, Preasfântă Fecioară şi cu credinţă strig către tine, ca să fiu 
slobozit eu de greşeli, când va trebui să stau înaintea feţei Ziditorului meu, 
Stăpână Fecioară curată, al tău ajutor atunci să-mi dăruieşti, că poţi toate câte le 
voieşti, prea curată. 


Sedelna Sfintei Cruci şi a Preasfintei Născătoare de Dumnezeu, glasul al 8-lea. 
Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Văzându-Te Născătoarea de Dumnezeu şi Maica Ta cea prea curată, Hristoase, 
răbdând patimi de bunăvoie pe Cruce, i se rănea inima şi grăia către Tine, 
Cuvinte, glasuri izvorâtoare de lacrimi: vai mie, Dumnezeiescul Fiu şi Lumina 
ochilor mei! Cum Te-a osândit la moarte poporul cel fărădelege? Dar acestea le 
suferi acum, ca să mântuieşti firea oamenilor cea căzută mai înainte. Laud 
milostivirea Ta şi puterea Ta cea negrăită, o, Preabunule Dumnezeu! Lesne 

iertătorule Doamne, Cel ce voieşti mântuirea poporului Tău, Cel ce Te pleci 
spre îndurarea milostivirilor Tale. 

Acatistul Sfinţilor mucenici Gurie, Samon şi Aviv 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 

Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
Suntem poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Aleşilor făcători de minuni şi mărturisitori ai credinţei în Hristos: Gurie, Samon 
ŞI Aviv, cinstind pomenirea voastră cu cântări de laudă, vă lăudăm ca pe apă- 
rătorii şi mijlocitorii celor obijduiți. Deci voi, având îndrăzneală către Domnul, 
scăpaţi-ne din toată nevoia şi din necazuri, căci cu credinţă şi dragoste vă cân- 
tăm: Bucuraţi-vă, Gurie, Samon şi Aviv, răbdători de chinuri şi celor obijduiţi 
apărători! 


Icosul 1 

Îngeri în trup, asemeni la număr cu Sfânta Treime, de dragoste sfântă arzând, 
idolii i-aţi nimicit, credinţa în Hristos aţi întărit, pe Sfânta Treime aţi proslăvit, 
iar noi, lăudând nevoinţele voastre vă cântăm așa: 

Bucuraţi-vă, ai bunei cuviinţe străluciți luminători; 

Bucuraţi-vă, ai superstițiilor păgâneşti aspri mustrători; 

Bucuraţi-vă, întărirea adevăratei credinţe; 

Bucuraţi-vă, stâlpii Bisericii sfinte; 

Bucuraţi-vă, nădejdea şi apărarea celor credincioşi; 

Bucuraţi-vă, frica şi ruşinarea celor necredincioşi; 

Bucuraţi-vă, Gurie, Samon şi Aviv, răbdători de chinuri şi celor obijduiţi apă- 
rători! 


Condacul al 2-lea 

Văzând necredinţa locuitorilor Edesei, Sfinţii Gurie şi Samon s-au retras în 
pustie, ferindu-se de stăpânitorul veacului acestuia şi de toate ispitirile lui, şi 
sârguincios slujeau lui Dumnezeu, zi şi noapte cântându-l: Aliluia! 


Icosul al 2-lea 

Minte înţeleaptă având sfinţii mucenici, s-au ostenit spre slava lui Dumnezeu, 
superstițiile păgâneşti mustrându-le, iar pe cei ce căutau adevărul, pe calea cea 
bună îndreptându-i; pe mulți necredincioşi i-aţi întors la Dumnezeul cel ade- 
vărat, de aceea vă zicem acestea: 

Bucuraţi-vă, servitorii adevăratei cinstiri de Dumnezeu; 

Bucuraţi-vă, că aţi dezrădăcinat slujirea celui rău; 

Bucuraţi-vă, că întunericul necredinţei l-aţi mustrat; 

Bucuraţi-vă, că înşelăciunea idolească aţi surpat; 

Bucuraţi-vă, minunaţi mărturisitori ai lui Hristos; 

Bucuraţi-vă, făclii ale credinţei ortodoxe; 

Bucuraţi-vă, Gurie, Samon şi Aviv, răbdători de chinuri şi celor obijduiţi apă- 
rători! 


Condacul al 3-lea 

Înzestraţi cu putere de sus, mucenicii nu s-au speriat de prigonitorii dreptei 
credinţe, porunca lui Antonie păgânul au dispreţuit-o, prea slăvind credinţa în 
Hristos şi deşi întemnițați fiind, au cântat lui Dumnezeu: Aliluia! 


Icosul al 3-lea 

Având credinţa în Hristos mai tare ca diamantul şi cu puterea ei înarmându-vă, 
bărbăteşte aţi suferit, sfinților mucenici, lanţuri, închisoare şi chiar moartea. De 
aceea, lăudându-vă curajul, vă fericim aşa: 

Bucuraţi-vă, ai credinţei ortodoxe mărturisitori; 

Bucuraţi-vă, ai Împărăției Cerurilor moştenitori; 

Bucuraţi-vă, a sfinţilor mucenici laudă; 

Bucuraţi-vă, a răbdătorilor de chinuri slavă; 

Bucuraţi-vă, a Sfintei Biserici întărire; 

Bucuraţi-vă, a neamului creştinesc împodobire; 

Bucuraţi-vă, Gurie, Samon şi Aviv, răbdători de chinuri şi celor obijduiţi apă- 
rători! 


Condacul al 4-lea 

Vifor de gânduri îndoielnice cuprinzându-l, păgânul împărat Liciniu a pornit o 
prigoană sângeroasă împotriva creştinilor, iar tu, Aviv, plin de curaj, nu te-ai 
temut, ci cu credinţă tare ai cântat lui Dumnezeu: Aliluia! 


Icosul al 4-lea 

Auzind împăratul Liciniu despre nevoinţele tale, mucenice Aviv şi mărturisirea 
credinţei, s-a umplut de mânie şi a poruncit să fu chinuit până la moarte, ca 
potrivnic împăratului. Tu însă, auzind despre aceasta, de bunăvoie ai mers la 
chinuri şi cu bucurie ai suferit frigerea cu foc, de aceea, mirându-ne de bărbăţia 
ta, te lăudăm astfel: 

Bucură-te, luptătorul credinţei neînfricoşat; 

Bucură-te, al lui Hristos ostaş adevărat; 

Bucură-te, că ai fost spânzurat pe pom, pentru Cel răstignit pe Cruce; 

Bucură-te, cel jupuit cu căngi de fier până la sânge; 

Bucură-te, că celor necăjiţi le dai mângâiere; 

Bucură-te, ajutătorul celor ce rabdă în tăcere; 

Bucuraţi-vă, Gurie, Samon şi Aviv, răbdători de chinuri şi celor obijduiţi apă- 
rători! 

Condacul al 5-lea 

Asemenea cu stelele de pe tăria cerului sunteţi, sfinţilor mucenici, cu lumina 
vieţii voastre creştinești aţi izgonit întunericul necredinţei păgâneşti şi pe mulți 
i-aţi îndreptat spre adevăr. De aceea, cu evlavie, cinstindu-vă pomenirea, cu 
mulțumire cântăm lui Dumnezeu: Aliluia ! 


Icosul al 5-lea 

Văzând locuitorii oraşului Edesa multele minuni care veneau de la moaştele 
Sfinţilor mucenici Gurie, Samon şi Aviv, cetăţenii Edesei s-au bucurat mult şi 
din toată inima au slăvit pe Domnul, iar noi, serbând pomenirea voastră, sfin- 
ilor mucenici, cu umilinţă vă lăudăm astfel: 

Bucuraţi-vă, apărătorii celor pe nedrept prigoniţi; 

Bucuraţi-vă, robilor lui Hristos, prieteni nedespărțiţi; 

Bucuraţi-vă, că pe cei în lanţuri şi temniţă îi păziți; 

Bucuraţi-vă, că pe prigonitori îi înţelepțiţi; 

Bucuraţi-vă, a celor ce plâng dulce mângâiere; 

Bucuraţi-vă, de moarte năprasnică izbăvire; 

Bucuraţi-vă, Gurie, Samon şi Aviv, răbdători de chinuri şi celor obijduiţi apă- 
rători! 


Condacul al 6-lea 

De sus aţi primit harul ca să ajutaţi celor ce sunt încercaţi, înţelepților şi atot- 
lăudaților mucenici, căci pe fetiţa aceea de la moarte aţi scăpat-o. Voi sunteţi 
slava Edesei şi bucuria lumii, de aceea noi cântăm Domnului: Aliluia! 


Icosul al 6-lea 

Din robia vrăjmaşului izbăveşte-ne, Doamne lisuse, pentru rugăciunile celor ce 
au pătimit, ca să lăudăm ajutorul lor, nefiind robiţi de patimi trupeşti şi sufle- 
teşti. Precum aţi izbăvit pe Eufimia din groapa în care a aruncat-o gotul, băr- 
batul ei, ca să vă cântăm aşa: 

Bucuraţi-vă, că pe femeia nevinovată de la moarte aţi scăpat-o; 

Bucuraţi-vă, că tirania călăilor astfel aţi călcat-o; 

Bucuraţi-vă, că fapta răului soţ aţi mustrat; 

Bucuraţi-vă, că şi pe acesta să creadă l-aţi învăţat; 

Bucuraţi-vă, că pentru dânsa aţi cerut îndurare; 

Bucuraţi-vă, străjeri vajnici ai celor ce vă fac serbare; 

Bucuraţi-vă, Gurie, Samon şi Aviv, răbdători de chinuri şi celor obijduiţi apă- 
rători! 


Condacul al 7-lea 

Vrând iubitorul de oameni Dumnezeu să arate milă poporului Său, a păstrat 
moaştele sfinților mucenici întregi şi făcătoare de minuni, de la care credincioşii 
primesc râuri de vindecare, cântând lui Dumnezeu: Aliluia! 

Icosul al 7-lea 

Ştiindu-vă pe voi mijlocitori şi făcători de minuni, locuitorii oraşului Edesa au 
construit o biserică în cinstea voastră, în care au pus sfintele voastre moaşte, ca 
toţi cei ce suferă să capete ajutorare; iar noi, având aceeaşi nădejde tare în aju- 
torul vostru, vă aducem cântările acestea: 

Bucuraţi-vă, că de neputinţe trupeşti şi sufleteşti ne vindecaţi; 

Bucuraţi-vă, că pe demoni, în numele Domnului, îi alungaţi; 

Bucuraţi-vă, ai harului evanghelic binevestitori; 

Bucuraţi-vă, ai darului dumnezeiesc cinstiţi purtători; 

Bucuraţi-vă, că pentru Domnul multe chinuri aţi pătimit; 

Bucuraţi-vă, că întru sfinţii Lui minunat aţi strălucit; 

Bucuraţi-vă, Gurie, Samon şi Aviv, răbdători de chinuri şi celor obijduiţi apă- 
rători! 


Condacul al 8-lea 

Straniu şi de temut pentru necredincioşi este să audă despre minunile ce se fac 
la moaştele voastre: neputincioşii se lecuiesc, patimile se vindecă şi cei răi se 
îmblânzesc. Noi, având nădejde în ajutorul vostru, cu credinţă cântăm lui Dum- 
nezeu: Aliluia! 


Icosul al 8-lea 

Plini de toate virtuțile, pentru care aţi şi fost cinstiţi cu slava lui Dumnezeu, 
sfinților mucenici, luaţi aminte la rugăciunile credincioşilor, care vă cinstesc po- 
menirea şi de la care auziţi acestea: 

Bucuraţi-vă, cei săraci cu duhul, că a voastră este Împărăţia Cerurilor; 
Bucuraţi-vă, că aţi plâns, iar acum gustaţi mângâiere; 

Bucuraţi-vă, cei blânzi, că pământul drept moştenire veţi căpăta; 

Bucuraţi-vă, cei flămânzi şi setoşi de dreptate, că vă veţi sătura; 

Bucuraţi-vă, cei milostivi, că sunteți deja miluiţi; 

Bucuraţi-vă, cei curaţi cu inima, că pe Dumnezeu ÎI priviţi; 

Bucuraţi-vă, Gurie, Samon şi Aviv, răbdători de chinuri şi celor obijduiţi apă- 
rători! 


Condacul al 9-lea 

Toate năpastele ce cădeau asupra cetăţii Edesei le-aţi întors, sfinților mucenici, 
deci şi acum nu ne părăsiţi pe noi, umilii şi păcătoşii, ci ne întăriţi întru dreapta 
credinţă şi în unirea duhului, ca toţi, cu o gură şi cu o inimă, să strigăm Dom- 
nului celui ce v-a proslăvit: Aliluia! 


Icosul al 9-lea 
Pe ritorii cei bine vorbitori îi vedem ca pe nişte peşti fără de glas, sfinţilor mu- 
Cenici, că nu se pricep cum în pustie cu duhul aţi trăit, iar între oameni cu multe 

nevoinţe aţi strălucit. Noi, bucurându-ne că avem aşa povăţuitori şi rugători, vă 
lăudăm, zicându-vă: 

Bucuraţi-vă, ai Scripturilor sfinte chimvale răsunătoare; 

Bucuraţi-vă, că pentru noi în cer ne sunteţi ajutoare; 

Bucuraţi-vă, ai iudeilor şi elinilor luminători; 

Bucuraţi-vă, ai lui Hristos cel înviat binevestitori; 

Bucuraţi-vă, ai blândeţii şi înfrânării învăţători; 

Bucuraţi-vă, ai minciunii şi furtului mustrători; 

Bucuraţi-vă, Gurie, Samon şi Aviv, răbdători de chinuri şi celor obijduiţi apă- 
rători! 


Condacul al 10-lea 

Vrând să mântuiţi pe cetăţenii Edesei de lupul cel închipuit, vrăjmaşul diavol, 1- 
aţi sfătuit în tot chipul să rămână statornici în credinţă, să nu se înfricoşeze de 
amenințările vrăjmaşului, ci şi în năpaste şi necazuri să mulțumească lui Dum- 
nezeu, cântându-l: Aliluia! 


Icosul al 10-lea 

Zid puternic şi adăpost sigur sunteţi, sfinților mucenici, celor ce recurg la aju- 
torul vostru; de aceea cu inimă smerită vă cântăm: 

Bucuraţi-vă, cei ce sunteţi bucuria tuturor necăjiţilor; 

Bucuraţi-vă, adăpostul şi eliberarea tuturor asupriţilor; 

Bucuraţi-vă, a văduvelor şi orfanilor ocrotire; 

Bucuraţi-vă, de erezii şi dezbinări a noastră îngrădire; 

Bucuraţi-vă, că şi păgânii de viaţa voastră se uimesc; 

Bucuraţi-vă, că de numele vostru creştinii se veselesc; 

Bucuraţi-vă, Gurie, Samon şi Aviv, răbdători de chinuri şi celor obijduiţi apă- 
rători! 


Condacul al 11-lea 

Cântare de mulțumire aducând Domnului şi pentru noi, vă rugăm, sfinţilor mu- 
cenici, să nu ne părăsiți pentru păcatele noastre, ci să cereţi îndurare de la 
Domnul, tuturor celor ce Îi cântă din toată inima: Aliluia! 


Icosul al 11-lea 

Lăudând pe cei trei mucenici luminaţi, credincioşilor, să ne ferim de certuri şi 
dezbinări, de discordii şi separări în Biserica Ortodoxă şi să păstrăm unirea 
duhului întru legătura păcii şi din adâncul inimii să cântăm aşa: 

Bucuraţi-vă, trâmbiţe răsunătoare ale bunei vestiri; 

Bucuraţi-vă, lire duioase ale vestitei mântuiri; 

Bucuraţi-vă, ai dreptăţii tari şi buni apărători; 

Bucuraţi-vă, ai nedreptăţii neclintiţi distrugători; 

Bucuraţi-vă, că soţilor credincioşi bine şi pace le dăruiţi; 

Bucuraţi-vă, că pe soţii cei laşi şi cruzi îi pedepsiţi; 
Bucuraţi-vă, Gurie, Samon şi Aviv, răbdători de chinuri şi celor obijduiţi apă- 
rători! 


Condacul al 12-lea 

Știind că sunteţi dăruiți de Dumnezeu, serbându-vă amintirea, sfinților mu- 
cenici, recurgem la ajutorul vostru cel grabnic şi cu chipurile voastre ca şi cu un 
zid ne îngrădim; de aceea vă lăudăm, sfinților mucenici, iar lui Dumnezeu Îi 
cântăm: Aliluia! 


Icosul al 12-lea 

Lăudând viaţa voastră minunată şi sfârşitul vostru mucenicesc, vă rugăm, răb- 
dătorilor de chinuri Gurie, Samon şi Aviv, fiţi-ne buni ajutători, binecuvântaţi- 
ne cu pace şi dragoste, daţi-ne credinţă tare, viaţă curată şi frică de Dumnezeu, 
ca, păstrând liniştea sufletească, să cântăm cu bucurie: 

Bucuraţi-vă, liniştea şi bucuria celor în necaz răbdători; 

Bucuraţi-vă, frica şi mirarea celor răi şi asupritori; 

Bucuraţi-vă, că pe femeia nevinovată de la moarte aţi scăpat; 

Bucuraţi-vă, că pe crudul ei soţ aspru l-aţi condamnat; 

Bucuraţi-vă, că numele voastre au mulţi cinstitori; 

Bucuraţi-vă, ai familiei creştine patroni şi apărători; 

Bucuraţi-vă, Gurie, Samon şi Aviv, răbdători de chinuri şi celor obijduiţi apă- 
rători! 


Condacul al 13-lea (de trei ori) 

O, Sfinților mucenici Gurie, Samon şi Aviv, primiţi această cântare de laudă şi 
rugăciunile noastre sârguincioase, mijlociţi pentru noi la Dumnezeu să ne fe- 
rească de toată răutatea, vrăjmăşia, dezbinarea şi de toată boala şi nenorocirea, 
ca, cinstindu-vă cu dragoste, pururea să-l cântăm lui Dumnezeu: Aliluia! 


Apoi se zice iarăşi: 


Icosul 1 

Îngeri în trup, asemeni la număr cu Sfânta Treime, de dragoste sfântă arzând, 
idolii i-aţi nimicit, credinţa în Hristos aţi întărit, pe Sfânta Treime aţi proslăvit, 
iar noi, lăudând nevoinţele voastre vă cântăm aşa: 

Bucuraţi-vă, ai bunei cuviinţe străluciți luminători; 

Bucuraţi-vă, ai superstițiilor păgâneşti aspri mustrători; 

Bucuraţi-vă, întărirea adevăratei credinţe; 

Bucuraţi-vă, stâlpu Biserici sfinte; 

Bucuraţi-vă, nădejdea şi apărarea celor credincioşi; 

Bucuraţi-vă, frica şi ruşinarea celor necredincioşi; 

Bucuraţi-vă, Gurie, Samon şi Aviv, răbdători de chinuri şi celor obijduiţi apă- 
rători! 


Condacul 1 

Aleşilor făcători de minuni şi mărturisitori ai credinţei în Hristos: Gurie, Samon 
ŞI Aviv, cinstind pomenirea voastră cu cântări de laudă, vă lăudăm ca pe apă- 
rătorii şi mijlocitorii celor obijduiţi. Deci voi, având îndrăzneală către Domnul, 
scăpaţi-ne din toata nevoia şi din necazuri, căci cu credinţă şi dragoste vă cân- 
tăm: Bucuraţi-vă, Gurie, Samon şi Aviv, răbdători de chinuri şi celor obijduiţi 
apărători! 


Și această: 


Rugăciune către Sfinţii mucenici Gurie, Samon şi Aviv 


O, Sfinților mucenici şi mărturisitori ai lui Hristos: Gurie, Samon şi Aviv, mij- 
locitori şi rugători pentru noi înaintea lui Dumnezeu, privindu-vă chipul, întru 
smerenia inimilor noastre, vă rugăm, auziţi-ne rugăciunile noastre, ale nevred- 
nicilor şi păcătoşilor robi, care suntem în necazuri, întristări şi năpaste, şi tre- 
când cu vederea greşelile noastre cele fără de număr, arătaţi-ne îndurarea voa- 
stră, ridicaţi-ne din adâncul păcatelor, luminaţi-ne mintea, îmblânziți inimile 
ticăloase şi rele, depărtaţi dintre noi zavistia, vrăjmăşia şi dezbinarea şi lumi- 
naţi-ne cu pace, dragoste şi frică de Dumnezeu. 

Rugaţi-vă Domnului ca să acopere păcatele noastre cu îndurările Sale. Să ocro- 
tească Sfânta Sa Biserică de necredinţă, erezii şi dezbinări. Țării noastre să-i dă- 
ruiască pace, belşug şi zile bune, ţarinilor noastre rodire bogată, soţilor dra- 
goste şi înţelegere, copiilor ascultare şi supunere, celor asupriţi răbdare, iar asu- 
pritorilor frică de Dumnezeu; celor necăjiţi, mângâiere, celor binedispuşi, în- 
frânare. 


Pe noi pe toţi să ne acopere cu mâna Sa atotputernică şi să ne izbăvească de 
foamete, de ciumă, de cutremur, de potop, de foc, de sabie şi de năvălirea altor 
neamuri, de războiul cel dintre noi şi de moarte năprasnică. 


Sfinţii Săi îngeri să ne înconjoare şi să ne păzească de tot răul aici, iar după tre- 
cerea noastră din viaţă, să ne ajute să trecem cu bine vămile văzduhului şi neo- 
sândiţi, să ajungem în faţa tronului Domnului slavei, unde cetele îngereşti, 
împreună cu toți sfinţii, pururea slăvesc Preasfântul şi de mare cuviinţă numele 
al Tatălui şi al Fiului şi al Sfântului Duh, acum şi pururi şi în vecii vecilor. 
Amin. 


ȘI se face otpustul. 

Rugăciune pentru înmulţirea dragostei dintre soţi, către Sfinţii mucenici 
Gurie, Samon şi Aviva 


Sfinţii mucenici Gurie, Samon şi Aviva sunt cunoscuţi între creştinii ortodocşi 
ca ocrotitori ai căsniciei şi fericirii famihale. 


ie e se 


O, prea slăviților mucenici Gurie, Samon şi Aviva la voi, ca la nişte grabnici 
ajutători şi calzi rugători, alergăm noi, nevrednicii şi neputincioşii, rugându-vă 
cu osârdie: nu ne treceţi cu vederea pe noi, cei căzuţi în multe fărădelegi, care 
păcătuim în toată ziua şi în tot ceasul: povăţuiţi-i la calea dreptăţii pe cei rătăciţi, 
tămăduiţi-i pe cei ce pătimesc şi pe cei întristaţi, păziţi-ne pe noi întru viaţă 
neprihănită şi cu întreagă înţelegere. Precum oarecând, aşa şi acum sunteţi aco- 
peritori ai căsătoriilor, întărindu-le în dragoste şi în unire de cuget şi izbăvindu- 
le de toate răutăţile şi nevoile. 


Apăraţi-i, prea puternicilor mărturisitori, pe toţi creştinii dreptslăvitori de 
năpaste, de oamenii răi şi de cursele diavoleşti; feriți-i pe ei de moartea năpra- 
snică, rugându-vă Preabunului nostru Domn să ne adauge marile şi bogatele 
Sale mile nouă, smeriţilor Săi robi, că nu suntem vrednici să chemăm cu buze 
necurate numele cel de mare cuviinţă al Ziditorului nostru, dacă voi, sfinților 
mucenici, nu veţi mijloci pentru noi. Pentru aceasta, la voi alergăm şi mijlocirea 
voastră înaintea Domnului cerem. 

Aşijderea, izbăviţi-ne de grindină, de potop, de foc, de sabie, de năvălirea celor 
de alt neam şi de războiul cel dintre noi, de molimele cele aducătoare de moarte 
şi de toate bântuirile cele pierzătoare de suflet. 


Aşa, pătimitorilor ai lui Hristos, rânduiţi-ne cu rugăciunile voastre toate cele 
bune şi de folos, ca întru bună cinstire săvârşind vieţuirea noastră vremelnică şi 
dobândind sfârşit neruşinat, să ne învrednicim, cu mijlocirea voastră, dimpreună 
cu toți Sfinţii, a sta de-a dreapta Dreptului Judecător şi a-l slăvi pe EI, pe Tatăl 
şi pe Sfântul Duh în vecii vecilor. Amin. 


XP XP IP IP 37 Ie 3 2 E 30 3 E E 30 5 2 2 0 E 3 E E IP 30 2 E 0 0 E E XX 
IP II e IE 30 IE E 0 30 3 IE 2 E IE 3 EP IE IE E e XX 


Ar dr Ar Ar dr Ar dr dr dr Ar dr Ar dr dr dr dr dr Ar Ar Ar dr Ar A 


De dr dr Ar Ar dr dr De Dr dr dr dr dr dr dr de e Dr dr dr dr Ar A A A 


XP XP IP 3 2 3 3 3 E E IP 3 3 2 E II E XX 


Imnografie 


Troparul Sfinţilor mucenici şi mărturisitori Gurie, Samona şi Aviv, diaconul 
glasul 4: Ocrotitorii şi apărătorii Edesei, cei ce săvârşiți minuni mari în lume, 
cei ce pe tânără aţi dat-o iarăşi în braţele maicii sale şi pe călcătorul de lege got 
l-aţi arătat osândit cu dreaptă judecată, cereţi pentru noi neîncetat să se mân- 


tuiască sufletele noastre. 


Troparul Sfinţilor mucenici şi mărturisitori Gurie, Samona şi Aviv, diaconul, 
glasul 5: Minunile sfinților Tăi mucenici zid nebiruit ne-ai dăruit nouă, Hri- 
stoase Dumnezeule. Pentru rugăciunile lor, sfaturile păgânilor le risipeşte, 
sceptrele împărăției le întăreşte, ca un Bun şi de oameni lubitor. 


Condacul Sfinților mucenici şi mărturisitori Gurie, Samona şi Aviv, diaconul, 
glasul 2: De sus luând harul, înţelepţilor, celor din ispite le ajutaţi, prea lău- 


daților. Pentru aceasta, sfinţilor, pe tânără din amară moarte o aţi scăpat. Că voi 
sunteţi cu adevărat mărirea Edesei şi bucurie a lumii. 


Ar dr Ar Ar dr dr dr dr dr Ar Ar Ar dr dr dr Ar dr Ar Ar Ar dr Ar A 


XP XP IP 3 IP 2 2 E 7 3 IE 3 E 2 0 IE IP E IE 2 E E 0 IP IE IE E E XX 


De dr dr Ar Ar dr Dr De Dr dr dr dr Ar Ar dr de e Dr dr dr Ar Ar A A d 


XP XP IP 3 2 3 3 3 IE E 0 IP 3 3 2 E ID IP E e e XX 


Vieţile Sfinţilor - Pătimirea Sfinţilor mucenici mărturisitori Gurie, Samona 
şi Aviv 


Când Biserica lui Dumnezeu era prea mult prigonită de slugile diavolului 
Dioclețian şi Maximian şi era înconjurată de multe primejdii, ca o corabie pe 
marea lumii, în acea vreme se aflau aproape de cetatea Edesei doi bărbaţi 
dreptcredincioşi şi cu fapte bune, anume Gurie şi Samona. Ei vicţuiau în 
locuri deosebite, ca într-un liman neînviforat; dar, fiind crescuţi în Edesa, n-au 
voit a rămâne într-însa, pentru gâlcevile şi fărădelegile ce se făceau în cetate, 
precum zice David: Văzut-am fărădelege şi pricire în cetate. Ci, fugind de lume 
şi de răutăţile ei, au ieşit afară din cetate şi depărtându-se de oamenii cei 
necredincioşi, se apropiau de Unul Dumnezeu, crezând în El şi Slujindu-l cu 
osârdie ziua şi noaptea, în post, în rugăciune şi în păzirea Sfintelor Lui 
porunci. Dar nu numai ei Singuri Slujeau Domnului cu credinţă, ci şi pe alții 
îi povăţuiau; apoi pe mulţi necredincioşi, întorcându-i de la închinarea de 
idoli, îi aduceau către adevăratul Dumnezeu. 


Deci, înştiințându-se despre dânşii Antonin, care era pus atunci de împărații 
romanilor ca stăpânitor în cetatea Edesei, a poruncit îndată să-i prindă pe ei şi pe 

toţi cei care urmau învăţăturii lor. Fiind prinşi de păgâni, mărturisitorii lui 
Hristos, Gurie şi Samona, şi împreună cu dânşii mulţime de credincioşi, au 
fost ţinuţi sub strajă până la o vreme. lar după câtăva vreme, chemând Antonin 
pe urmaşii lui Hristos, a poruncit tuturor să se plece poruncii împăratului şi să 
aducă jertfă idolilor; dar nici unul n-a voit să se lepede de Domnul lor. Atunci a 
poruncit să pună asupra lor răni multe, gândind că de va îndupleca spre 
închinarea de idoli pe învățătorii creştinilor, apoi şi ceilalți se vor pleca cu 
lesnire. Pentru aceea numai pe Gurie şi pe Samona i-a oprit la întrebare, iar pe 
ceilalți, certându-i cu bătăi, i-a eliberat la casele lor ca şi cum şi-ar fi făcut 
milă cu dânşii. 


Deci, pe cei doi sfinţi mărturisitori punându-i înaintea judecății, a zis către 
dânşii: "Marii noştri împărați vă poruncesc ca, depărtându-vă de credința 
creştinească, să vă închinaţi marelui zeu Die (Joie) şi să-i aduceți tămâie în 
capiştea lui”. 


La aceasta Sfântul Samona a răspuns: "Nu ne vom depărta de credinţa cea 
dreaptă, prin care aşteptăm să dobândim viaţă fără de moarte şi nu ne vom 
închina lucrurilor făcute de mâini omeneşti”. 


Sfântul Samona 
lar Antonin a zis: "Sunteţi datori a împlini desăvârşit porunca împărătească”. 


Gurie a răspuns: "De Sfânta noastră credinţă cea fără prihană nu ne vom 
lepăda niciodată, nici nu ne vom învoi cu dorinţa omenească cea rea şi 

pierzătoare, ci vom face voia Domnului nostru, Care a zis: Tot cel ce Mă va 
mărturisi înaintea oamenilor şi Eu îl voi mărturisi pe el înaintea Părintelui 
Meu, Care este în ceruri. lar cel ce se va lepăda de Mine înaintea oamenilor, 
Mă voi lepăda şi Eu de dânsul înaintea Părintelui Meu, Care este în ceruri”. 


Sfântul Gurie 


Atunci a început judecătorul a-i îngrozi cu moarte, dacă nu se vor supune voii 
împărăteşti. 


Dar PIGRIEESERORA i-a răspuns cu îndrăzneală, zicând: "Noi nu vom muri, 
0, muncitorule, făcând voia Ziditorului nostru, ci mai vârtos vii vom fi în veci. 
Iar de vom urma poruncii împărăteşti, deşi nu vom fi ucişi de tine, vom pieri 
singuri”. 


Acestea auzindu-le judecătorul Antonin, a poruncit să arunce pe sfinți într-o 
temniţă întunecoasă. 


În acea vreme a venit în Edesa ighemonul Muzonie, fiind trimis de păgânii 
împărați pentru uciderea creştinilor. Acela, scoțând din temniţă pe Sfinţii 
Mucenici Gurie şi Samona, i-a pus înaintea sa şi a zis către dânşii: "Aceasta este 
porunca împăraţilor noştri, ca să aduceţi vin şi tămâie la altarul lui Die. lar de 
nu, apoi eu vă voi pierde cu multe munci. Căci trupul vostru îl voi zdrobi cu 
bătăi; apoi, spânzurându-vă de mâini şi de picioare, voi rupe toate încheieturile 
trupurilor voastre şi voi pune asupra voastră munci noi, ne mai auzite, pe care 
nu le veţi putea răbda”. 

Sfântul Samona la acestea a răspuns: "Ne temem mai tare de viermii cei 
neadormiţi şi de focul cel nestins, care este gătit tuturor celor ce s-au lepădat 
de Domnul, decât de muncile pe care le-ai pomenit tu; pentru că Acela, 
Căruia îi aducem jertfă înţelegătoare, ne va întări pe noi în munci şi nebiruiţi 
ne va arăta; după aceea răpindu-ne din mâinile tale, ne va sălăşlui unde este 
petrecerea tuturor celor ce se veselesc. Deci, nu ne temem de îngrozirea ta, 
pentru că tu te într-armezi numai împotriva trupului, iar sufletul nu-l poți 
vătăma. Căci până când sufletul vieţuieşte în trup, până atunci mai mult se 
curăţeşte şi se luminează prin muncile care se aduc trupului; şi cu cât se 
strică omul nostru cel din afară, cu atât se înnoieşte cel dinăuntru. De aceea 
prin răbdare alergăm spre nevoinţa care ne Stă înainte”. 


lar ighemonul iarăşi a zis: "Lăsaţi nebunia voastră şi ascultați sfatul meu; 
depărtaţi-vă de rătăcirea voastră şi faceţi porunca împăratului, că nu veţi putea 
răbda muncile pe care vi le-am gătit vouă”. 


N a rispuns: "Nici n-am rătăcit, precum ţi se pare, nici nu vom 
asculta sfatul nebuniei tale, nici voii împărăteşti nu ne vom supune. Căci nu 
vom fi atât de mici la suflet şi nebuni ca, temându-ne de muncile tale, să 
mâniem pe Domnul nostru. Deci nu ne vom teme, căci suntem robii Aceluia, 
Care, arătându-ne bogăţia bunătăţii Sale, şi-a pus sufletul pentru noi. Apoi, 
oare Să nu Stăm şi noi pentru Dânsul, împotriva păcatului până la sânge? 
Vom sta tare, pentru lisus, Cel ce ne întăreşte pe noi. Vom sta neclintiţi de 
meşteşugirile vrăjmaşului; vom sta până când vom surpa pe vrăjmaşul cel ce 
s-a sculat asupra noastră”. 


Deci, văzându-i muncitorul neclintiți în credinţa lor, s-a întors spre a-i munci şi 
a poruncit să lege pe unul de o mână şi pe altul de altă mână şi aşa să-i 
spânzure; iar de picioarele lor să lege câte o piatră grea. Aşa au răbdat 
spânzurați de la ceasul al treilea până la ceasul al optulea; iar ighemonul în acea 
vreme zăbovea, judecând pe alţii. După aceasta i-a întrebat de voiesc să se plece 
poruncii împărăteşti ca să scape de munci. lar ei au rămas neschimbaţi în 
mărturisirea lor cea bună. Atunci a poruncit muncitorul să-i dezlege şi să-i 
arunce într-o temniţă foarte întunecoasă, în care nu strălucea niciodată lumina 
soarelui, nici vântul nu o răcorea. Şi au petrecut în acea temniţă din ziua cea 
dintâi a lui august până la zece noiembrie, având picioarele legate în obezi. lar 
ei, răbdând închisoare, foame şi sete, mulţumeau lui Dumnezeu. 


După o închisoare atât de grea şi îndelungată, au fost scoşi la judecată înaintea 
ighemonului. Sfântul Gurie era abia viu, fiind slăbit de nevoia cea mare a 
temniţei, de multă foame şi sete; iar Sfântul Samona era sănătos. Şi i-a întrebat 
ighemonul, zicând: "Oare nu v-aţi socotit atâta vreme în temniţă şi nu v-aţi 


Ar dr Ar Ar dr Ar dr dr dr Ar Ar Ar dr dr dr dr dr Ar Ar Ar dr Ar A 


IP IP PI e 30 IE E 0 30 3 ID E E 3 E 2 IP 3 E E XX 


Die De e De De De Dr De dr de fe fr dr dr de de dr dr dr de de dr dr dr d 


XP XP IP IP 30 3 3 2 e 30 3 E 0 30 5 2 2 0 3 3 E E IP 30 2 0 E XX 


schimbat inima voastră cea împietrită, ca să ascultați sfatul meu cel bun, ca, 
cinstind pe zeii noştri, să scăpaţi de nişte asemenea nevoi?" 


Sfinţii au răspuns: "Cele ce am grăit ţie mai înainte, acelea grăim şi acum: 
Nu ne vom depărta de Domnul nostru lisus Hristos, iar tu munceşte-ne pe noi 
cum voieşti! 


Deci, a poruncit muncitorul să ducă în temniță pe Sfântul Gurie, care era 
bolnav, că nu voia să-l muncească atunci ca să nu moară degrabă; pentru că încă 
nădăjduia că îl va îndupleca spre a sa păgânătate. lar pe Sfântul Samona a 
poruncit să-l spânzure de un picior cu capul în jos, iar de celălalt picior să-i lege 
o greutate de fier. 


ŞI a fost spânzurat astfel, de la ceasul al doilea din zi până la ceasul al nouălea. 
Atunci li s-a făcut milă de dânsul ostaşilor care stăteau împrejur şi-l sfătuiau 
rugându-l să se plece poruncii împărăteşti şi să scape de acele munci grele. Iar el 
nu le răspundea nimic, ci, uitându-se la cer, se ruga lui Dumnezeu din adâncul 
inimii şi pomenea minunile Lui cele din veac, zicând: "Doamne, Dumnezeul 
meu, fără de a Cărui voie nici o pasăre nu cade în laţ! Tu, Care ai desfătat 
inima lui David în nevoi, Care pe proorocul Daniil l-ai arătat mai tare decât 
leii şi pe cei trei tineri din Babilon i-ai făcut biruitori; Tu, Doamne, Cela ce 
ştii neputinţa firii noastre, vezi războiul care s-a sculat asupra noastră, căci se 
sârguieşte vrăjmaşul să zădărnicească lucrul mâinilor Tale şi să ne lipsească 
pe noi de slava care este la Tine. Ci Tu, cu ochiul bunei Tale îndurări, caută 
spre noi şi păzeşte în noi nestinsă făclia poruncilor Tale şi cu lumina Ta 
îndreptează paşii noştri şi ne învredniceşte a ne îndulci de fericirea Ta; că 
bine eşti cuvântat în vecii vecilor”. 


Astfel rugându-se pătimitorul, un om scria repede cele grăite de dânsul. Apoi a 
poruncit ighemonul să dezlege pe Samona, dar fiind dezlegat nu putea să stea pe 
picioarele sale, pentru că încheieturile genunchilor şi ale coapselor se rupseseră 
din locurile lor. Deci, luându-l slujitorii, după porunca muncitorului, l-au dus în 
temniţă şi l-au pus lângă Sfântul Gurie. 


Iar în luna noiembrie în 15 zile, Mozonie ighemonul, sculându-se la cântarea 
cocoşilor, a mers în divan unde se făceau judecăţile şi mergeau înaintea lui 
purtătorii de arme; apoi a şezut la judecată cu mare mândrie şi a poruncit să 
aducă înaintea sa pe Gurie şi Samona. Sfântul Samona mergea între doi ostaşi, 
ținându-se de dânşii cu amândouă mâinile şi şchiopătând cu picioarele, pentru 
că erau rupte din încheieturi de când fusese spânzurat. lar pe Gurie l-au dus 
slujitorii, fiindcă nu mai putea să păşească câtuşi de puţin, căci picioarele lui, 
care fuseseră strânse în obezi, erau rănite cumplit. 

Căutând asupra lor, ighemonul a început a grăi: "Aţi avut vreme destulă să vă 
luaţi seama şi să alegeţi ce este mai bine, viaţa sau moartea. Spuneţi-mi dar 
acum, ce v-aţi gândit? Oare v-aţi săturat cu muncile ce au trecut şi acum v-aţi 
hotărât să împliniţi porunca împărătească, pentru ca să vă îndulciți cu cei vii de 
lumina cea dulce?" 


Sfinţii au răspuns la acestea: "Socotitu-ne-am şi ne-am ales ceea ce ne va fi 
nouă de folos. Am ales mai bine a primi moarte pentru Hristos, decât viaţa 
pentru lumea aceasta deşartă, pentru că destul ne este nouă vremea ce a 
trecut, în care ne îndulceam de lumina zilei celei întunecate. lar acum, 
sufletele noastre doresc a trece către lumina cea neînserată". 


Ighemonul a zis: "Mi-aţi surzit urechile cu cuvintele voastre cele potrivnice. Eu 
pe scurt vă grăiesc şi vă dau un sfat de folos: să puneţi tămâie pe altarul lui Die 
şi apoi vă veţi duce pe la casele voastre cu pace. Iar de nu, îndată voi porunci ca 
să vă taie capetele". 


Sfinţii au răspuns: "Nu sunt de trebuinţă multe cuvinte; iată suntem înaintea 
ta şi ceea ce voieşti a face, nu întârzia, ci fă, pentru că noi nu vom înceta a 
spune că Suntem robi ai Domnului nostru lisus Hristos şi unui Dumnezeu ne 
închinăm, iar de închinarea idolilor ne lepădăm”. 


Atunci ighemonul a dat hotărâre asupra lor, ca să fie tăiaţi cu sabia. 


Sfinţii, auzind despre tăierea cu sabia, s-au bucurat mult, fiindcă mai degrabă se 
vor dezlega de trup şi vor merge către Domnul Cel dorit. Deci tiranul a poruncit 
speculatorului, ca să pună pe mucenici într-o căruţă şi ducându-i departe după 
cetate, să le taie capetele acolo. Atunci sfinţii au fost duşi după cetate, pe porţile 
cele dinspre miazănoapte, neștiind nimeni dintre cetăţeni, pentru că toți 
dormeau în acea vreme. Apoi i-a suit pe un munte ce se chema Vetilavicle; 
acolo stând ostaşii, a poruncit speculatorului să taie pe sfinţi. 


lar sfinţii coborându-se din căruţe, au cerut puţină vreme ca să se roage. Şi 
rugându-se cu sârguinţă, au zis la sfârşit: "Dumnezeule, Părintele Domnului 
nostru lisus Hristos, primeşte cu pace sufletele noastre”. 


Apoi întorcându-se Sfântul Samona către speculator, a zis: "Săvârşeşte 
porunca!" 


După aceea, plecându-şi sfintele lor capete sub sabie, au fost tăiaţi pe când se 
lumina de ziuă. Şi astfel s-a săvârşit alergarea lor. Înştiințându-se credincioşii 
despre sfârşitul sfinţilor mucenici, au mers şi au luat sfintele lor trupuri şi le- 
au îngropat cu cinste. 

Trecând câţiva ani, păgânul împărat Liciniu, care împărăţea împreună cu marele 
Constantin, a venit în Nicomidia şi lepădându-se de Constantin, a pornit 
prigoană împotriva creştinilor, nepăzind aşezământul pe care-l făcuse cu marele 
Constantin. Pentru că acesta, dând lui Liciniu pe sora sa de soţie şi făcându-l 
părtaş al împărăției romanilor, a pus astfel de aşezământ ca Liciniu să nu facă 
nici un rău creştinilor, deşi era de credință păgână; ci pe fiecare să-l lase să 
vieţuiască după cum va voi şi orice credinţă va iubi, aceea să o ţină. 


Liciniu, neţinând un aşezământ ca acesta şi lepădând dragostea către Constantin, 
făcătorul său de bine, s-a sculat asupra creştinilor în părțile Răsăritului şi 
mulțime mare de drepteredincioşi îi pierdea cu felurite morţi. Atunci în oraşul 
mai Sus numit Edesa, în care pătimiseră mai înainte Sfinţii Mucenici Gurie şi 
Samona, era un diacon numit Aviv. Acesta, umblând prin tot oraşul Edesa 
din casă în casă, învăţa pe oameni credinţa creştinească şi-i întărea în 
mărturisirea lui Hristos, încât pe mulţi necredincioşi îi sfătuia să trăiască cu 
plăcere de Dumnezeu. 


Înştiinţându-se despre dânsul eparhul cetăţii, anume Lisanie, a scris către 
împăratul Liciniu despre Aviv, că a umplut tot oraşul Edesa cu înşelăciunea 
creştinească. Deci, îl întreba ce porunceşte pentru dânsul. Pentru aceea Lisanie a 
scris către împăratul ca să ia de la dânsul stăpânire spre a munci pe creştini, căci 
încă nu-i era încredințată puterea spre a face ceva rău creştinilor. lar împăratul 
îndată a scris înapoi către dânsul, să pedepsească cu moarte pe Aviv. Deci, 
luând Lisanie porunca împărătească, a trimis să caute pe Sfântul Aviv spre a fi 
muncit. 


Sfântul Aviv petrecea atunci într-o casă neştiută, împreună cu mama sa şi cu 
rudeniile sale, având sârguinţa spre înmulțirea Sfintei credinţe, pe care, unde nu 
putea pe faţă, o propovăduia în ascuns. Ostaşii, căutând pe fericitul diacon Aviv 
prin toată cetatea, el, în loc să se ascundă, s-a dat pe faţă şi ieşind din casa sa, s- 
a dat singur în mâinile ostaşilor. Acolo, întâlnind pe cel mai mare al ostaşilor, 
care avea numele Teoteki, a zis către dânsul: "Iată eu sunt ÎI, pe care aveți 
poruncă a-l căuta; deci, luaţi-mă şi duceţi-mă la cel ce v-a trimis". 


lar Teoteki, căutând către dânsul cu blândeţe, a zis: "Nu te ştie încă nimeni că ai 
venit la mine, omule; mergi dar şi te fereşte, ca să nu te vadă vreun ostaş şi să te 
prindă". 


Sfântul a răspuns: "De nu mă vei lua tu, apoi mă voi duce singur şi mă voi 
arăta eparhului şi voi propovădui pe Hristosul meu înaintea împăraţilor şi a 
domnilor”. 

Iar Teoteki, auzind acestea, l-a dus la Lisanie, care l-a întrebat pe Sfântul despre 
neam şi despre nume. 


Iar Sfântul, mai întâi a spus că este creştin; apoi, spunându-şi numele său, a 
Zis că este dintr-un sat ce se numeşte Telseia. 


Lisanie îl silea să jertfească idolilor uneori cu îngroziri, alteori cu momeli, 
sârguindu-se a-l întoarce de la Hristos spre slujirea idolilor. Dar el era tare în 
mărturisirea lui Hristos, ca un stâlp neclintit şi ca un zid nebiruit. 


Muncitorul, neputând cu cuvinte a-l aduce la a sa păgânătate, a început a-l sili 
cu munci, căci a poruncit să-l spânzure şi să-i strujească trupul cu unghii de fier. 
După aceea iarăşi îl sfătuia cu cuvinte să se închine idolilor şi să aducă tămâie 
pe altarul jertfelor păgâneşti. 


Iar Sfântul îi răspundea cu bărbăţie, zicând: "Nimic nu mă va despărţi de 
Dumnezeul meu, chiar dacă mă vei munci cu mii de munci şi mai cumplite. “ 


Și l-a întrebat muncitorul: "Ce folos vă este vouă creştinilor din aceste munci pe 
care le răbdaţi pentru Dumnezeul vostru? Şi ce răsplată aveţi de aici că trupurile 
voastre se zdrobesc în bucăţi şi vă alegeţi de bunăvoie moarte amară?" 


Sfântul a răspuns: "De ai fi vrut, o, muncitorule, să cauţi cu adevărat spre 
nădejdea răsplătirii, care este făgăduită nouă de la Dumnezeul nostru, ai fi zis 
cu adevărat ceea ce a zis odinioară Apostolul Domnului: "Că nu sunt 
vrednice pătimirile vremii de acum faţă cu slava care o să se arate”. 


lar muncitorul a râs de cuvintele mucenicului, socotindu-le neînţelepte, însuşi 
fiind neînţelept, ticălosul. Apoi văzând că nu poate despărţi pe bunul pătimitor 
de unul adevăratul Dumnezeu, l-a osândit să fie ars cu foc. Deci, făcând un foc 
mare afară din cetate unde era să fie pus mucenicul, mergea bucurându-se; 
pentru că voia să se aducă lui Dumnezeu jertfă şi ardere de tot. Apoi îl urma 
mama sa şi rudeniile sale, iar el îi mângâia şi-l sfătuiau să nu se mâhnească 
pentru dânsul, ci mai vârtos să se bucure că merge să stea înaintea lui Hristos, 
pe Care-L va ruga pentru dânşii. 

Sofia, care avea o singură fiică, cu numele Eufimia, pe care o păzea în feciorie 
ca pe lumina ochilor, învăţând-o obiceiurile cele bune şi frica de Dumnezeu. 
Apoi se sârguia s-o ascundă de vederea oamenilor, căci era foarte frumoasă la 
față. De aceea o păzea maica sa într-o cameră deosebită ca să n-o vadă ochii 
bărbăteşti. Dar petrecând gotul acela multă vreme în casa văduvei, s-a întâmplat 
de a văzut odată copila şi minunându-se de frumuseţea ei, s-a rănit foarte cu 
inima ŞI se gândea neîncetat în ce chip ar putea s-o înşele. 


Deci apropiindu-se de maica sa, a început să o roage ca să-i dea de soţie pe fiica 
ei cu toate că ticălosul acesta de got avea în ţara sa femeie şi copil. Insă tăinuia 
aceasta şi se făcea ca şi cum ar fi neînsurat, spre a dobândi ceea ce poftea. 


Dar mama copilei se lepăda de dânsul, zicând: "Nu voi da în pământ străin pe 
fiica mea cea unică pentru că tu eşti om străin şi vrei s-o duci pe fiica mea în 
pământul tău; iar eu aş fi foarte mâhnită fără dânsa, căci n-am alt fiu sau fiică, 
cu care aş putea să mă mângâi în văduvia mea, decât numai pe aceasta singură. 
Deci nu ţi-o voi da pentru că nu pot trăi dacă nu voi vedea faţa ei”. 


Atunci el, umplându-se de mânie, a început a o îngrozi foarte, zicând: "De nu- 
mi vei da pe fiica ta, nu voi ieşi de aici până când nu voi aduce multe rele asupra 
ta şi te voi arunca în cea mai mare nevoie; căci sunt ostaş şi orice fel de ispită 
voi vrea, pot să ţi-o fac lesne”. 


lar ea, deşi era singură şi nu avea cine să-i ajute, cu îndrăzneală i se împotrivea. 
Atunci ostaşul o rugă cu momeli; apoi cu îngroziri o sfătuia ca să-i dea pe fiica 
ei spre însoţire. Astfel a supărat-o toată vremea cât a petrecut acolo, dându-i 
daruri - căci nu era dintre cei săraci - şi a cumpărat atât văduvei cât şi fiicei sale, 
podoabe de aur şi haine scumpe, ca să poată dobândi ceea ce dorea. 


Insă văduva nici darurile nu le primea, ci se lepăda de dânsul, ascunzând copila 
cu mai mare pază, ca să n-o mai vadă acel ostaş fărădelege. lar odată văduva a 
zis către dânsul: "Eu am auzit că tu ai în ţara ta femeie şi copil”. 


Iar el, fund biruit de dorul copilei şi neavând frică de Dumnezeu, a început a se 
jura şi a se blestema zicând că niciodată n-a avut femeie, ci voieşte a avea de 
soţie pe fiica ei şi a o face doamnă peste toată averea ce o are în patria lui. lar 
văduva Sofia a crezut pe acest ostaş viclean pentru că se jura cu mii de 
jurăminte şi chema pe Dumnezeu ca martor că nu are femeie. 


Atunci s-a plecat văduva spre rugămintea lui şi a voit să-i dea pe fiica sa 
Eufimia. Deci, ridicându-şi mâinile către Dumnezeu a zis: "Tu, Stăpâne, eşti 
Părintele orfanilor şi judecătorul văduvelor, caută cu milostivire spre zidirea Ta 
şi nu lăsa pe copila aceasta care se însoţeşte cu acest bărbat necunoscut. Nu 

trece cu vederea sărăcia mea şi nu mă lăsa pe mine fără de ajutor, pentru că 
nădăjduind spre purtarea Ta de grijă, dau pe sărmana mea fiică acestui om străin 
şi pe Tine Te iau martor jurămintelor şi făgăduinţelor lui”. 


Apoi copila a fost dată acelui got şi săvârşindu-se nunta, trăiau în pace. lar fiica 
a zămislit un fiu; dar mai înainte de a naşte s-au dus potrivnicii de la cetate, căci 
n-au putut s-o robească pentru că oastea grecească ce era înăuntru apăra bine 
zidurile ei, făcând mult război împotriva vrăjmaşilor. lar mai vârtos se apăra 
cetatea cu rugăciunile Sfinţilor Mucenici Gurie, Samona şi Aviv. 


Deci, ducându-se vrăjmaşii înapoi şi oastea grecească trebuia să se întoarcă într- 
ale sale. Atunci şi gotul se sârguia să se întoarcă în ţara sa, iar maica, tânguindu- 
se nemângâiată de despărţirea fiicei sale, voia să n-o dea gotului s-o ducă în 
pământ străin. Însă nu putea rupe legătura însoţirii ce era legată prin legea firii. 


Deci, voind vicleanul ginere să plece cu soţia, Sofia I-a luat pe el şi pe fiica ei şi 
i-a dus în biserica Sfinţilor răbdători de chinuri, Gurie, Samona şi Aviv şi, 
aşezându-i înaintea sicriului lor, a zis către ginerele său: "Eu nu-ţi încredinţez pe 
fiica mea, dacă nu-mi vei da garanţi pe aceşti sfinți care au pătimit pentru 
Hristos. Atinge-te dar de sfânta lor raclă şi jură că nu vei face nici un rău fiicei 
mele, ci o vei avea în dragostea ce i se cuvine şi în cinste”. 


Gotul, crezând că acest lucru este uşor, îndată, fără sfială s-a atins de cinstitul 
sicriu al sfinților mucenici, zicând: "Din mâinile voastre, o, sfinților, primesc pe 
copila aceasta şi pe voi vă fac martori maicii sale, că nici un rău nu voi face 
soţiei mele, nici n-o voi mâhni niciodată, ci o voi păzi pe dânsa până la moartea 
mea". Aşa vorbea gotul, ba încă se jura pe Dumnezeu, netemându-se că Domnul 
Dumnezeul izbândirilor va răsplăti lui după faptele sale şi după vicleşugul lui îl 
va pierde. 


lar maica, auzind jurământul ginerelui său, a strigat către Sfinţii mucenici, 
zicând: "Vouă, după Dumnezeu, o, Sfinţilor Mucenici, vă încredinţez pe fiica 
mea Şi prin voi o dau acestui străin”. 


Astfel rugându-se, s-au sărutat una pe alta cu dragoste şi s-au despărțit. Văduva 
Sofia s-a întors acasă, iar gotul şi Fufimia au plecat în calea lor. Apoi pe sluga 
pe care o aveau atunci pe lângă dânşii, a eliberat-o, ca să nu se descopere taina 
din casa ei. 


După o cale atât de lungă, ajungând la patria gotului şi fiind aproape de casa lui, 
s-a repezit gotul asupra copilei ca un vrăjmaş cu mare răutate, uitând de 
dragostea cea faţă de dânsa şi de jurământul ce-l dăduse. A dezbrăcat de pe 
dânsa hainele cele scumpe şi podoabele cele de aur şi a îmbrăcat-o în haine 

proaste, ca pe o roabă şi scoțând sabia, a îngrozit-o pe dânsa, zicând: "De vrei să 
fii vie, atunci când vei intra în casa mea, să nu spui nimănui nimic din cele ce s- 
au petrecut între noi, ci să zici că-mi eşti roabă; fiindcă eu am în casa mea 
femeie şi copil, iar tu să fii roaba femeii mele şi să te supui ei în toate. ar de vei 
spune ei sau altcuiva din rudeniile mele că te-am luat pe tine de soţie, atunci 
sabia aceasta îndată o vei vedea pe grumazul tău şi vei muri cu amar”. 


Astfel văzându-se copila înşelată şi batjocorită de acel barbar, auzind îngrozirea 
lui, s-a înspăimântat şi fiindu-i frică, a zis către dânsul: "Oare aceasta este 
dragostea ta? Aceasta este împlinirea făgăduielilor tale? Acestea sunt 
jurămintele tale? Oare astfel ţi-a fost gândul, ca pe mine soția ta, să mă faci 
roabă, eu care eram slobodă? Eu pentru tine am lăsat pe maica mea, rudenii şi 
patrie şi m-am lipit de tine cu dragoste nefăţarnică, crezând cuvintelor tale pe 
care le-ai întărit cu jurământ. lar tu acum îmi răsplăteşti cu amar în locul 
dragostei mele şi în loc de bărbat şi soț te-ai făcut vrăjmaş şi muncitor 
aducându-mă în pământ străin, ca să mă pierzi pe mine aici". 


Acestea zicând, şi-a ridicat mâinile şi ochii către cer, oftând din adâncul inimii 
şi tânguindu-se amar şi plângând, a strigat către Dumnezeu, zicând: 
"Dumnezeul părinților mei, vezi nevoia mea, auzi suspinul meu şi ia aminte la 
glasul rugăciunii mele. Vezi ce-mi face mie călcătorul de jurământ şi mă 
izbăveşte din toate răutățile acestea cu rugăciunile sfinților tăi plăcuţi, care 
pentru Tine au pătimit. O, Sfinţilor Mucenici Gurie, Samona şi Aviv, pe voi vă 
chem acum, ajutaţi-mi mie celeia ce am căzut în neaşteptată nevoie; pentru că 
cu, nădăjduind spre voi, am mers după gotul acesta. Deci fiți răzbunători asupra 
lui, iar pe mine izbăviţi-mă dintr-o nevoie ca aceasta”. 


Astfel tânguindu-se ea cu amar şi rugându-se către Dumnezeu în taina inimii 
sale, a intrat în casa gotului. 


lar femeia văzând pe copilă şi luând aminte la frumuseţea ei, s-a tulburat de 
zavistie căci zicea că bărbatul ei a luat pe tânăra aceasta cu gând rău. Deci a 
întrebat pe bărbatul său, zicând: "Cine este fecioara aceasta şi de unde ai adus- 
0?" 

Iar el a zis: "Am adus-o din Edesa, ca să-ţi fie ţie roabă". 


lar femeia a zis: "Frumuseţea feţei o arată a fi liberă, nu roabă”. 


lar bărbatul a zis: "Deşi a fost liberă în pământul ei, precum faţa o arată, însă 
acum este roaba ta”. 

lar Eufimia, de frică, neîndrăznind a zice ceva, tăcea şi se supunea femeii 
2) Si și 

gotului, slujind ca o roabă doamnei sale, pentru că nu ştia ce să facă pentru a se 

izbăvi de primejdia ce o cuprinsese. 


Acolo făcea slujbă ca o roabă şi având pe sfinţii mucenici totdeauna în mintea 
sa, grăia către dânşii cu lacrimi: "Sârguiţi de ajutaţi-mi mie, roabei voastre, o, 
sfinților, sârguiți-vă de mă miluiți şi nu treceţi cu vederea batjocura şi 
înşelăciunea ce mi s-a făcut”. 


lar stăpâna ei, având pizmă în inima sa, s-a făcut aspră şi cumplită spre copilă 
şi-i poruncea să facă lucrurile cele mai grele şi în multe feluri o muncea. Apoi 
mai cumplit decât toate era, că nu voia să vorbească cu dânsa niciodată şi nici 
tânăra nu ştia limba aceea, neputând să spună stăpânei sale nimic. Căci se temea 
de got ca să nu o omoare, dacă ar spune stăpânei sale ceva din cele privitoare la 
sine. lar după puţină vreme femeia gotului a cunoscut că Eufimia este îngreuiată 
ŞI s-a aprins asupra ei cu mai multă pizmă şi mai cumplită mânie, poruncindu-i a 
face lucrurile cele mai aspre şi mai grele, vrând cu acest chip s-o omoare. 


Implinindu-se zilele, a născut un băiat care avea asemănarea gotului, tatăl 
adevărat al acelui prunc. lar femeia gotului văzând copilul că după chip este 
asemenea bărbatului său, s-a umplut de nespusă mânie şi cugetă în ce chip să-l 
omoare. 


Și a zis către bărbatul său: "In zadar te lepezi că n-ai cunoscut pe tânăra aceasta, 
pentru că iată, pruncul cel născut dintr-însa este adevărată dovadă; căci îți 
seamănă ţie în toate”. 


lar el iarăşi s-a lepădat, zicând: "Nu este adevărat, căci eu niciodată n-am 
cunoscut-o, iar tu ai stăpânire peste dânsa şi orice voieşti fă cu dânsa căci este 
roaba ta". 


Atunci prea înrăutățita femeie a pus în mintea sa gând să omoare pe copil cu 
otravă. Şi după puţină vreme a pregătit otravă de moarte, apoi a trimis pe maica 
copilului la lucru. 


Rămânând copilul singur, femeia i-a turnat otrava cea de moarte în gura lui şi 
îndată a murit copilul. Întorcându-se maica de unde a fost trimisă, a văzut pe 
copil zăcând mort şi s-a umplut de negrăită jale, încât i se rupea inima de mare 
supărare pentru copil. Ea nu ştia care este pricina morţii copilului, pentru că nu 
fusese nimeni atunci în casă, când stăpâna sa a turnat otrava în gura copilului. 
Deci, privind maica pe fiul său, a văzut otrava curgând din gura lui şi şi-a adus 
aminte că stăpâna s-a lăudat odată asupra ei şi asupra copilului că îi va pierde pe 

dânşii cu moarte. Atunci a priceput că ea este pricina morţii copilului, însă tăcea 
neîndrăznind a zice ceva. 


Și luând puţină pânză, a şters otrava care curgea din gura copilului şi a păstrat-o 
la sine, nespunând nimănui taina aceea; apoi a îngropat copilul. După câteva 
zile gotul a chemat la ospăț pe prietenii săi şi tânăra slujea la masă. Deci, când a 
venit vremea să dea paharul la stăpâna sa, vrând să cunoască dacă într-adevăr ea 
a omorât copilul ei cu otravă, a luat pânza aceea cu care ştersese gura copilului 
şi a înmuiat-o în ascuns în paharul cel cu băutură şi scoţând-o, a stors-o iarăşi în 
pahar. Apoi a dat băutura aceea stăpânei sale. Aceasta, neştiind nimic, a băut din 
pahar şi astfel s-a întors durerea la capul ei, căci în acea noapte a murit repede 
femeia gotului, căzând în groapa pe care a săpat-o altuia. 


Gotul, sculându-se a doua zi şi văzând pe femeia lui moartă, s-a spăimântat de 
moartea ei cea repede. Apoi s-a umplut toată casa de jale, adunându-se 
rudeniile, prietenii şi vecinii şi plângând pentru dânsa. După aceea, zidind 
mormânt frumos, a îngropat-o cu cinste şi trecând şapte zile de la moartea ei şi- 
au adus aminte rudeniile moartei de tânăra cea adusă din Edesa şi au zis: "Nu 
este altcineva pricina morții rudei noastre decât numai roaba aceasta, căci ea 
totdeauna avea pizmă asupra ei”. 


Deci s-au sculat toţi asupra Eufimiei şi voiau s-o dea ighemonului ca s-o bată şi 
s-o întrebe cum a omorât pe stăpâna sa. Dar nefiind atunci ighemonul acasă, cei 
fărădelege au făcut alt sfat şi au hotărât ca să îngroape pe Eufimia de vie, 
împreună cu cea moartă. Deci, descoperind mormântul celei moarte, au pus pe 
tânăra acolo, lângă trupul cel împuţit şi plin de viermi, ca să moară cu moarte 
negrăită, apoi au prăvălit o piatră mare peste mormânt şi au pus strajă. Cine va 
putea spune supărarea şi necazul ce avea atunci în mormânt tânăra aceea? Căci 
era cuprinsă de frică, de spaimă mare şi de plângere. Să-şi închipuiască cineva 
ce fel de frică şi nevoie are omul viu închis în mormânt, împreună cu un trup 
împuţit. 


În acea strâmtoare fiind Eufimia, a strigăt din mormânt către Dumnezeu în 
amărăciunea inimii sale, precum odinioară proorocul lona în pântecele chitului 
şi se ruga, zicând: "Doamne, Dumnezeul puterilor, Care Te odihneşti peste 
heruvimi şi vezi adâncurile; Tu vezi amărăciunea inimii mele şi strâmtorarea 
mea în acest mormânt întunecos şi împuţit. Tu ştii că pentru numele Tău am fost 
dată acestui got fără de lege, căci el, jurându-se cu numele Tău, m-a luat pe 
mine. Deci, miluieşte-mă pentru numele Tău Cel sfânt. Tu omori şi faci viu, 
pogori în iad şi ridici; deci izbăveşte-mă din această moarte amară şi mă scoate 
din acest mormânt ca din iad căci eşti puternic a scula şi pe cei morţi, cu cât mai 
vârtos pe mine cea vie, care sunt aproape de moarte; deci scoate-mă din porţile 
morţii. Miluieşte-mă, o, Stăpâne, pentru rugăciunile Sfinților Tăi Mucenici 

Gurie, Samona şi Aviv a căror vărsare a sângelui şi moarte a lor ai primit-o ca 
pe o jertfă curată. O, Sfinţilor Mucenici, vrăjmaşul meu v-a pus garanţi maicii 
mele; deci miluiți-mă pe mine, care pier cumplit". 


Astfel rugându-se în amărăciunea sufletului, iată s-au arătat trei bărbaţi purtători 
de lumină, strălucind ca trei luceferi, adică Sfinţii Mucenici Gurie, Samona şi 
Aviv. Şi îndată a pierit duhoarea care era în mormânt, iar Eufimia a mirosit 
frumoasă mireasmă care ieşea nu din trup, ci de la sfinții mucenici cei ce se 
arătaseră. 


Sfinţii au zis către dânsa: "Îndrăzneşte, fiică şi nu te teme; degrab vei 
dobândi mântuirea”. 


Acestea zicând sfinţii, s-a îndulcit inima Eufimiei de vederea cea prea luminată 
a sfinților şi de cuvintele lor cele mângâietoare. Apoi, umplându-se de bucurie, 
a adormit cu un somn dulce. lar pe când dormea, a fost luată din mormânt, cu 
puterea cea nevăzută şi atotputernică a lui Dumnezeu şi într-un ceas a fost adusă 
în Edesa în biserica Sfinților Mucenici Gurie, Samona şi Aviv, unde a fost pusă 
lângă cinstitul lor mormânt. ŞI era atunci noapte când a fost adusă Eufimia şi se 
săvârşea în biserică obişnuita cântare a Utreniei. 


Deşteptându-se din somn, a văzut iarăşi pe Sfinţii mucenici zicând către 
dânsa: "Bucură-te, fiică şi cunoaşte unde eşti acum. lată am împlinit ceea ce 
am făgăduit; mergi acum cu pace la maica ta”. 


Zicând acestea, s-au făcut nevăzuţi, iar tânăra sculându-se, lua seama unde este; 
căci cunoştea acum că nu este în mormânt. Apoi, văzând zidurile bisericii şi 
cinstita raclă a Sfinţilor Mucenici şi auzind cântarea clericilor, a cunoscut că 
este în Edesa în biserica Sfinților răbdători de chinuri ai lui Hristos, Gurie, 
Samona şi Aviv. 


Deci s-a umplut de negrăită bucurie şi veselie şi, cuprinzând cu dragoste racla 
Sfinţilor Mucenici, cu lacrimi a dat mulţumire lui Dumnezeu şi sfinților Lui 
pentru mila ce a făcut cu dânsa. Şi astfel grăia în mulțumirea sa: Dumnezeul 
nostru, în cer şi pe pământ, toate câte a vrut a făcut. Trimis-a din cer şi m-a 
mântuit. Bine eşti cuvântat, Doamne, Cel ce mântuieşti pe cei ce nădăjduiesc 
spre Tine. Seara se va sălăşlui plângere şi dimineaţa bucurie. 


Acestea şi multe altele zicând ea cu lacrimi de bucurie, preotul a auzit cuvintele 
şi plângerea ei. Apoi, apropiindu-se de dânsa, a întrebat-o: "Cine eşti tu şi 
pentru ce plângi aşa?" Iar ea, deschizându-şi gura, a început a-i spune lui toate 
cu de-amănuntul; cum a fost dată de maica sa gotului, în urma jurământului de 
lângă racla sfinților şi ce a pătimit de la acel călcător de jurământ; cum a fost 


Ar dr Ar Ar dr dr dr dr dr Ar Ar Ar dr dr dr Ar dr Ar Ar Ar dr Ar A 


IP IP 3 e IE 30 IE E 0 30 3 3 2 E E 3 E IP 3 E E XX 


Die De De De De Dr Dr De dr De fe fr dr dr fe de dr dr dr de de dr dr dr d 


XP XP IP IP 37 3 3 2 e 30 3 E 0 30 5 2 2 0 IP 3 E E IP 30 E 0 E XX 


închisă în mormânt şi cum, rugându-se ea, i s-au arătat Sfinţii Mucenici şi într- 
un ceas au adus-o pe ea din ţara goților în biserica aceasta. lar preotul, auzind 
acestea, s-a spăimântat, mirându-se de puterea cea mare a lui Dumnezeu. Însă 
nu voia să creadă desăvârşit cele grăite şi a întrebat-o: "Cine este maica ta?" 
Apoi înştiinţându-se că văduva Sofia este maica ei, a trimis îndată după dânsa, 
chemând-o să vină la biserică. 


Sofia, neştiind nimic, a venit degrabă şi văzând pe fiica sa stând lângă cinstita 
raclă a sfinţilor mucenici, îmbrăcată în haine proaste, s-a spăimântat de o vedere 
ca aceea nenădăjduită; apoi s-au îmbrăţişat, plângând amândouă, încât nu 
puteau să vorbească vreun cuvânt. După aceea, nu degrabă potolindu-se de 
tânguirea lor cea cu lacrimi, a întrebat-o maica sa: "Cum ai venit aici, fiica mea 
prea dulce şi pentru ce eşti îmbrăcată cu aceste haine întinate?" lar ea a spus 
toate cu de-amănuntul cele ce a pătimit în pământ străin de la acel bărbat 
viclean, cum ieri a fost îngropată în mormânt şi cum a fost scăpată cu prea 
slăvire şi a fost adusă aici, prin mijlocirea Sfinților Mucenici Gurie, Samona şi 
Aviv. 


Auzind acestea, mama ei se topea cu inima de durere. Și toți cei ce se 
întâmplaseră acolo, ascultând cuvintele ce le spunea Eufimia, se minunau foarte 
şi prea măreau puterea lui Dumnezeu cea atotputernică şi mila Lui. 


Apoi mama ei, căzând înaintea raclei Sfinților Mucenici, înălța mulţumire lui 
Dumnezeu şi sfinţilor Lui cu mare glas; şi toată ziua aceea a petrecut-o în 
biserică, rugându-se, mulţumind lui Dumnezeu şi cuprinzând racla sfinților 
mucenici cu dragoste şi cu osârdie. lar seara târziu, luând maica pe fiica sa, s-a 
dus cu bucurie la casa ei, lăudând pe Dumnezeu. 


A doua zi a străbătut prin toată cetatea vestea despre acea minune. Şi s-au 
adunat de pretutindeni în casa văduvei rudeniile şi vecinii care se minunau de 
cele ce povestea copila Eufimia. Apoi toţi lăudau numele Domnului, 
propovăduindu-se ajutorul Sfinţilor Mucenici. De aici înainte Sofia a vieţuit 
împreună cu fica ei cu plăcere de Dumnezeu, povestind tuturor puterea Lui, 
care se arătase lor cu milostivire. Şi Eufimia zicea: "Dreapta Domnului a făcut 
putere, dreapta Domnului m-a adus pe mine de la goți la Edesa. Nu voi muri, ci 
vol fi vie şi voi povesti lucrurile Domnului". 


lar Dumnezeu a făcut izbânda acelui got călcător de jurământ în acest chip. 
După câţiva ani acel neam păgân, care şi mai înainte dăduse război asupra 
grecilor, unindu-se cu perşii, iarăşi s-a răsculat asupra ținutului aceluia şi 
încerca să ia cetatea Edesa. Pentru aceea iarăşi a fost trimisă oastea grecească la 
Edesa spre apărarea cetăţii. Şi a venit împreună cu oastea aceea şi gotul cel mai 
sus pomenit, care cu vicleşug şi cu înşelăciune luase de la Sofia pe fiica ei, 

Eufimia. El nu ştia nimic de minunea ce se făcuse, căci socotea acum că 
Eufimia a murit în mormânt fiind închisă cu femeia sa cea moartă. El a venit la 
casa Sofiei ca la soacra sa, neruşinându-se. Dar ea, văzând că vine, a ascuns pe 
Eufimia în cămara cea mai dinăuntru şi l-a primit în casa sa ca pe un ginere al 
său, ca şi cum se bucura de venirea lui. 


Apoi, adunându-şi rudeniile sale şi vecinii, a început înaintea lor a întreba pe 
got, zicând: "Cum aţi călătorit de aici şi cum s-a păzit fiica mea, fiind pe cale 
îngreuiată şi cum a născut? Căci multă mâhnire am avut pentru dânsa şi mă 
temeam să nu i se întâmple ceva de supărare, pe cale”. 


lar el a răspuns: "Dumnezeu, cu rugăciunile tale, ne-a uşurat calea de am 
călătorit fără necaz şi fiica ta este sănătoasă şi a născut un băiat. Ea îţi trimite 
închinăciune prin mine şi de nu ne-ar fi fost fără de veste această plecare, apoi şi 
fiica ta ar fi venit la tine, împreună cu mine şi cu copilul, ca să te mângâi 
împreună cu dânsa. Dar va veni în altă vreme mai lesnicioasă”. 


Sofia, auzind cuvintele acestea s-a aprins de dreaptă mânie faţă de cuvintele 
mincinoase ale acestui om rău şi a strigat tare, rupându-şi hainele şi zicând: 
"Inşelătorule, vicleanule şi ucigaşule! Ce ai făcut cu fiica mea?" 


Zicând acestea, a scos pe Eufimia din cămara cea dinăuntru şi a adus-o înaintea 
ucigașului. Apoi a zis: "Oare cunoşti pe această tânără? Cine este aceasta? Ştii 
unde ai închis-o pe dânsa, călcătorule de jurământ? Cum ai dat-o morţii, 
nelegiuitule?" 


Iar el, auzind aceste cuvinte şi văzând pe Eufimia, s-a cutremurat şi a rămas fără 
de glas, ne mai putând a-şi deschide gura să grăiască vreun cuvânt; ci era ca un 
mort. 


Atunci, rudeniile şi vecinii care se adunaseră acolo, l-au închis cu grijă într-o 
cameră şi au pus strajă la uşă. lar Sofia împreună cu fiica sa, chemând un 
scriitor, au scris toate cele ce li s-au întâmplat, nelăsând nimic nescris din acea 
minune. Apoi, mergând la fericitul Evloghie, episcopul acelei cetăţi, i-a dat acea 
scrisoare, spunându-i despre venirea vrăjmaşului şi vicleanului său ginere. lar 
episcopul citind scrisoarea, îndată, luând clerul său, a mers la voievodul care era 
peste oştile greceşti ce veniseră acolo. Şi a poruncit ca înaintea voievodului să 
se citească scrisoarea aceea, dată de văduva şi de fiica sa, în care era scrisă cu 
amănuntul minunea Sfinţilor Mucenici. 


Voievodul, ascultând cu luare aminte, s-a spăimântat de acea minune prea 
mărită şi toți cei care erau împreună cu dânsul s-au umplut de frică. Apoi 
voievodul îndată a poruncit să aducă înaintea lui atât pe got, cât şi pe văduva 

Sofia împreună cu fiica sa Eufimia. Şi a poruncit ca să se citească iarăşi 
povestirea în auzul tuturor, căci se adunase mulțime de popor în curtea 
voievodului, bărbaţi şi femei. Deci, voievodul a întrebat pe got dacă sunt 
adevărate cele scrise, iar gotul a răspuns că sunt adevărate şi nu este nici o 
minciună într-însele. 


Atunci voievodul a zis către dânsul: "Ucigaşule, ticălosule, cum nu te-ai temut 
de Dumnezeu, nici de judecata Lui cea înfricoşată? Cum nu te-ai înfricoşat de 
jurământul ce l-ai făcut lângă racla Sfinţilor Mucenici, pe care i-ai făcut garanţi 
şi martori ai făgăduinţei tale? Pentru ce n-ai miluit pe fecioara pe care ai înşelat- 
o cu vicleşugul tău? Deci primeşte vrednica pedeapsă pentru faptele tale!" Şi 
îndată a poruncit să-i taie capul cu sabia şi să ardă în foc trupul lui. 


Dar iubitorul de Dumnezeu episcop a rugat mult pe voievod ca să nu piardă cu 
moarte pe got, ci să facă milă cu dânsul şi să-l lase viu, ca să prea mărească 
minunile lui Dumnezeu. 


lar voievodul a răspuns episcopului: "Mă tem a milui pe cel ce a făcut atâta 
răutate, ca să nu mânii pe Sfinții Mucenici pe care i-a înşelat acest călcător de 
jurământ". 


Deci, gotul a fost tăiat după porunca voievodului, iar pentru rugămintea 
episcopului, trupul lui n-a fost ars ci l-a îngropat în pământ şi astfel a luat sfârşit 
acel om ticălos. 


Astfel, Dumnezeu Se prea mărea întru sfinţii Săi, Căruia şi de la noi păcătoşii, 
să-l fie slavă, cinste şi închinăciune, acum şi pururea şi în vecii vecilor. Amin. 

Sinaxar - Pomenirea Sfinţilor mucenici şi mărturisitori: Gurie, Samona şi 
Aviv 


In această lună (noiembrie), ziua a cincisprezecea, pomenirea Sfinţilor 
mucenici şi mărturisitori: Gurie, Samona şi Aviv. 


Dintre aceşti Sfinţi mucenici, Samona şi Gurie s-au nevoit în zilele împăratului 
Dioclețian şi a guvernatorului Antonie. 


Gurie se trăgea din satul Sargochitia, iar Samona din Ganad. Fiind pârâţi că 
sfătuiesc pe oameni să nu jertfească la idoli, îndată i-au spânzurat şi pe unul şi 
pe altul de câte o mână, îngreuindu-le picioarele cu pietre şi au stat spânzurați 
de la al treilea ceas, până la al şaselea. Apoi coborându-i, i-au băgat într-o 
temniţă întunecoasă, cu picioarele strânse în butuci şi au zăcut patru luni, 
chinuiţi de foame şi de sete, în legături. Apoi scoţându-i iarăşi, au spânzurat pe 
Sfântul Samona de un picior şi deznodându-i-se genunchiul l-au spânzurat cu 
capul în jos, de la al doilea ceas, până la al cincilea. lar pe Sfântul Gurie, 
lăsându-l mai mult mort decât viu, l-au scos a doua zi de i-au tăiat capul. 


lar Aviv, diacon fiind cu rânduiala, a fost pârât în zilele împăratului Liciniu că 
învaţă în oraşe şi în sate cuvântul Domnului. De aceea, ţinându-l spânzurat şi 

XP XP IP IP 37 3 3 2 E 30 3 E 2 30 5 2 2 0 IP 3 E E IE 30 2 E 0 E E XX 
IP IP IP Ie 30 IE E 0 30 5 3 E E IP 0 E IP IE E XX 


Ar dr Ar Ar dr Ar dr dr dr Ar dr Ar dr dr dr dr dr Ar Ar Ar dr Ar A 


Sie De e De De De Dr De dr e fe fr dr dr de de dr dr dr de dr dr dr dr d 


XP XP IP IP 37 3 3 2 e 30 3 E 2 30 3 2 2 0 IP 3 E E IE 37 2 E 0 E E E XX 


Proloage - Pomenirea Sfinţilor mucenici şi mâărturisitori: Gurie, Samona şi 
Aviv 


Luna noiembrie în 15 zile: pomenirea Sfinţilor mucenici şi mărturisitori: 
Gurie, Samona şi Aviv. 


Dintre aceşti Sfinţi mucenici, Samona şi Gurie, s-au nevoit pentru dreapta cre- 
dinţă în zilele împăratului Dioclețian (286-305). 


Gurie se trăgea din satul Sardochitia, iar Samona din Gonad. Şi, pârâţi fiind că 
sfătuiesc poporul să nu aducă jertfe idolilor neînsufleţiți, au fost prinşi şi puşi la 
chinuri. Deci, îndată i-au spânzurat şi pe unul şi pe altul de câte o mână, 
atârnându-li-se de picioare pietre grele, care să-i tragă în jos; şi au stat aşa 
vreme îndelungată, de la al treilea ceas până la ceasul al şaselea, desfăcându-li- 
se, cu dureri cumplite, încheieturile mâinilor şi picioarelor. Pogorându-i apoi din 
spânzurătoare, i-au aruncat într-o temniță umedă şi întunecoasă, cu picioarele 
prinse în butuci şi au zăcut acolo patru luni, chinuiţi de foame şi de sete şi în 
legături. Scoţându-i, iarăşi, păgânii se pregăteau să-i pună din nou la chinuri. 
Dar văzând pe Sfântul Gurie că este cu totul sfârşit de puteri, încât era mai mult 
mort decât viu, l-au scos a doua zi şi 1-au tăiat capul. lar pe Sfântul Samona, l-au 
spânzurat de un picior, cu capul în jos şi, ţinându-l aşa mai multe ceasuri, i s-au 
desprins genunchii şi s-a prăbuşit în chinuri neînchipuite şi i-au tăiat capul. 


lar Aviv, diacon al bisericii fiind cu rânduiala, a fost pârât în zilele împăratului 
Liciniu (302-324) că învăţa, în oraşe şi în sate, cuvântul Domnului. Deci, spân- 

zurându-l pe un lemn, l-au bătut cu mare cruzime, de i-au umplut tot trupul de 
răni şi de sânge. Şi aducându-l iarăşi la întrebări şi nevoind să se lepede de 
Hristos, l-au băgat în foc şi aşa s-a săvârşit mucenicul acesta. 


Întru această zi, învăţătură a Sfântului loan Gură de Aur. 


Să se ştie că cel ce face milostenie din dreapta avere şi ca un plăcut lui 
Dumnezeu vieţuieşte şi toată fapta bună o săvârşeşte, acesta mare este întru 
Împărăţia Cerului. Iar, cel ce nu voieşte să rabde chinurile, nevoile şi asupririle 
vieţii, acela mic este înaintea lui Dumnezeu. 


Deci, spun iarăşi că cel ce vieţuieşte în credinţă şi în fapte bune primeşte cu 
bucurie chinurile, primejdiile şi toate asupririle, acela mare este înaintea lui 
Dumnezeu şi între oameni este întreg la minte şi între îngeri este slăvit. 


lar cei ce în viaţa de aici greşesc şi nici un fel de primejdii nu primesc, aceia de 
mai mare osândă se fac vinovaţi. 


lar cei ce, măcar de au şi greşit aici, dar rabdă nevoile, primindu-le cu pocăință, 
lăudând pe Dumnezeu şi rugându-se pentru cei ce le pricinuiesc lor nenorociri, 
aceia întocmai cu sfinţii îşi vor primi soarta. 


lar dacă cineva nu crede cuvântul acesta, să se gândească la nenorocirile lui lov, 
la chinurile apostolilor şi, mai mult decât toţi, la suferinţele lui Pavel. 


— Că lov, când făcea milostenie şi viețuia după plăcerea lui Dumnezeu, 
atunci mic era înaintea lui Dumnezeu, iar înaintea oamenilor era slăvit. 
lar când a primit primejdiile, atunci s-a făcut mare înaintea lui 
Dumnezeu şi slăvit s-a făcut între toți sfinţii. 

—> Asemenea şi apostolii, când făceau minunile şi alte fapte bune, nu erau 
slăviți. Dar când îndurau primejdii şi chinuri, atunci proslăviţi erau 
foarte. 

— lar Pavel a răbdat primejdii şi nevoi mai mult decât toţi, drept aceea şi 
cununi a luat mai multe decât toţi, că şi este cel mai ales decăt toţi. Ca 
pentru cel ales, toți aleşii să dobândească mântuire, pe care unii au şi 
câștigat-o. Că precum aurul lămurit este prin foc, aşa şi sfinţii se 
lămuresc prin chinuri. 


lar pe păcătoşi 1-a slobozit Dumnezeu la răsfăţare, după a lor voie, că n-au voit 
hrana cea veşnică, ci de viaţa aceasta vremelnică s-au legat. Drept aceea, noi să 
ne legăm de cealaltă şi destule bunătăţi ne va da nouă Dumnezeu. lar cei ce 
caută viaţa aceasta şi o iubesc pe ea, nu o vor primi pe cealaltă. 

Întru această zi, cuvânt despre aşezarea, ca patriarh, a Sfântului loan Gură 
de Aur. 


În vremea împărăției lui Arcadie, fiul lui Teodosie, murind Nectarie, patriarhul 
Constantinopolului, sfat a făcut împăratul cu toţi patriarhii, căutând cu sârguință 
un urmaş vrednic de scaunului patriarhiei Constantinopolului, în locul celui ce 
se mutase. Atunci s-au pornit toţi patriarhii de la scaunele lor la Constantinopol: 
Inochentie de la Roma, având cu sine un bărbat, vorbitor ales, pe care gândea 
să-l pună pe scaunul patriarhiei, luvenalie de la Efes, aducând pe sine pe un 
oarecare monah Alexandru, tâlcuitor de cărți, Macarie de la Ierusalim, luându-și 
pe Sisoie, arhidiacon cu rânduiala fiind, Teofil de la Alexandria, cu Isidor 
pustnicul, căruia îi făgăduia că-i va da scaunul Constantinopolului şi Flavian de 
la Antiohia, luând cu sine pe loan Gură de Aur, după porunca împăratului. 


Deci, toți patriarhii, fund împreună cu împăratul în biserica Sfânta Sofia, în 
mijlocul tuturor strălucea loan ca soarele în loc întunecat; iar Teofil, multe ocări 
aducea asupra lui loan, vrând să pună în loc la patriarhie pe Isidor, încât mai pe 
urmă a zis: "Chiar de vă veţi iscăli voi şi veţi sfinţi pe loan, până la sfârşit, el nu 
va fi vouă patriarh”. 


lar ei, cercetând după canoane viaţa Sfântului loan, l-au descoperit ca pe un 
împodobit de Dumnezeu, plin de învăţătură, de Dumnezeu insuflată, şi de fapte 
minunate. lar când şi-au pus peste dânsul mâinile, s-a făcut o minune, că tot 
altarul s-a umplut de văpaie. Şi, sfințindu-l pe el, l-au aşezat în scaun în luna lui 
februarie, în 26 de zile. Şi ca un râu curgea învățătura din gura lui. 

Sfântul Nicolae Velimirovici - Proloagele de la Ohrida - Pomenirea 
Sfinţilor mucenici Gurie, Samona şi Aviv 


Sfinţii Gurie şi Samona au fost cetăţeni de frunte ai Edessei. La vremea unei 
prigoane contra creştinilor, ei s-au refugiat în afara cetăţii şi au trăit în postiri 
aspre şi în rugăciune, sfătuindu-i pe creştinii care îi căutau să facă totul spre a 
nu se lepăda de Sfânta credinţă. 


Ei însă la urmă au fost prinşi şi aduşi înaintea judecătorului, care i-a ameninţat 
cu moartea dacă nu se supun edictului imperial care poruncea închinarea la 
idoli. 


Aceşti sfinţi mucenici ai lui Hristos au răspuns judecătorului aşa: „Noi vom 
pieri chiar de ne vom supune acestui edict şi chiar dacă tu nu ne vei mai 
ucide." 


După torturi bestiale, ei au fost aruncaţi în temniţă, unde au zăcut în frig, aco- 
periţi de răni şi înfometați, din prima zi a lunii august şi până în a zecea a lunii 
noiembrie. Ei au fost apoi scoşi din temniţă şi torturați iar. Nevoind cu nici un 
chip să se lepede de Ortodoxie, ei au fost osândiţi la moarte şi decapitaţi la anul 
322, sub domnia răului împărat Licinius. 


După o oarecare vreme a luat mucenicia şi diaconul Aviv, care era din aceeaşi 
cetate. A fost torturat bestial şi el, săvârşindu-şi prin foc sfânta lui viaţă. 


Maica lui a scos apoi din cenuşă trupul lui intact şi l-a îngropat cu cinste în 
mormântul în care se aflau şi moaştele Sfinţilor mucenici Gurie şi Samona. 

Incetând prigoanele, creştinii au ridicat desupra mormântului acestor sfinţi o slă- 
vită biserică, aşezând într-o singură raclă sfintele lor moaşte făcătoare de minu- 
ni. 


Din minunile cele multe care s-au lucrat prin ele, vom povesti aici mai cu seamă 
una uimitoare: O cinstită femeie văduvă din Edessa avea o fiică foarte frumoasă 
pe care un oarecare soldat imperial, got de neam, o silea să i-o dea de soţie, 
jurându-se că se va purta bine cu ea odată ajunşi în ţara lui. 


Femeia însă se temea pentru siguranţa vieţii fiicei ei în acea ţară îndepărtată şi 
nu prea dădea crezare cuvintelor gotului, care zicea că este bărbat liber, necă- 
sătorit. De aceea ea l-a obligat pe got să se jure la mormântul Sfinților trei 
mucenici Gurie, Samona şi Aviv că se va purta bine cu fiica ei, luându-i pe 
sfinți chezaşi pentru făgăduinţa lui. 


În realitate gotul minţea, căci în ţara lui, el avea femeie. De aceea, de îndată 
ajunşi acolo, el a făcut-o pe tânăra din Edessa sclava femeii lui. Aceasta însă a 
murit după puţini ani, iar gotul a îngropat-o şi pe tânără de vie în mormântul în 
care zăcea hoitul femeii lui. 


Tânăra s-a rugat cu lacrimi amare Sfinţilor trei mucenici Gurie, Samona şi Aviv 
să o scape din moartea cumplită a acelei vieţi. Atunci în mormânt s-au arătat 
înaintea tinerei cei trei slăviţi mucenici, care în clipeala ochiului au dus-o din 
pământul goților, în cetatea Edessa, aşezând-o chiar în biserica lor. 


Venind în zori creştinii la rugăciune au aflat-o pe tânără înăuntru, pe care o ştiau 
măritată în pământ străin, au ascultat istorisirea ei şi au slăvit pe Dumnezeu cel 
minunat întru Sfinţi Săi. 


(95 Vezi istorisirea pe larg a acestei minuni în Vieţile Sfinţilor pe noiembrie 
(Editura Episcopiei Romanului şi Huşilor, 1993). Pe văduvă o chema Sofia, iar 
pe fiică, Eufimia. Eufimia a ajuns însărcinată în patria gotului şi născându-i-se 
pruncul, i-a fost omorât în faşă de femeia gotului, care o îndepărta mereu pe 
Eufimia la treburi grele, ca pe o sclavă. După puţini ani de la săvârşirea 
minunii mucenicilor, a fost iar nevoie de trupele imperiale la Edessa şi astfel 
ticălosul got s-a aflat iarăşi în casa Sofiei, căreia, sperjur fiind, i-a zis că 
Eufimia se află bine şi că au un fiu. EI a fost atunci dat pe faţă înaintea 
poporului întregii cetăţi şi a celor mai înalte autorităţi seculare şi ecleziastice. 
EI a fost fără milă condamnat la moarte de guvernatorul Edessei şi executat, în 
ciuda faptului că episcopul locului a cerut comutarea pedepsei. Minunea 
Sfinţilor mucenici Gurie, Samona şi Aviv s-a însemnat atunci cu de-amănuntul 
în cronica Bisericii. ) 

Arhimandritul loan Krestiankin - Luptaţi pentru familie şi chemați-L în 
ajutor pe Insuşi Dumnezeu! 


ARHIMANDRITUL 
IOAN KRESTIANKIN 


POVĂŢUIRI PE 
DRUMUL CRUCII 


Trebuie să vă luptaţi pentru familie, căci aici nu este vorba numai de relaţiile 
dumneavoastră cu soţul, ci de viaţa afectată din fragedă tinereţe a copiilor 
dumneavoastră. 


Primul lucru pe care trebuie să-l faceţi întotdeauna este rugăciunea pentru soţ şi 
să vă rugaţi Sfinţilor Gurie, Samon şi Aviva pentru păzirea familiei. 


Al doilea, nu mai puţin important, este să vă uitaţi înlăuntrul inimii, să priviţi cu 
atenţie în sine pentru a descoperi dacă nu este oare şi vina dumneavoastră că 
bărbatul pleacă din casă. 


Rugăciunea mea vine numai în ajutorul rugăciunii dumneavoastră. Țineţi minte 
că şi copiii repetă greşelile părinților lor!... 


Fericirea omenească nu constă în altceva decât în unirea cu Dumnezeu prin 
împlinirea poruncilor Lui mântuitoare. Aşa că rezolvaţi din această poziţie 
problemele de importanţă vitală pentru dumneavoastră. 


(Arhimandritul loan Krestiankin, Povăţuiri pe drumul Crucii, Editura de 
Suflet, Bucureşti, 2013, pp. 175-176) 

